2017ko abenduaren 28a, osteguna\nI. Kapitulua. Xedapen orokorrak.\nII. Kapitulua. Mendekotasunaren arloko prestazio ekonomikoen araubide juridikoa.\n1. atala. Xedea, izaera, ezaugarriak eta bateragarritasunen eta bateraezintasunen araubidea.\n3. artikulua. Xedea.\n4. artikulua. Izaera.\n5. artikulua. Ezaugarriak.\n6. artikulua. Mendekotasunaren arloko prestazio ekonomikoen arteko bateragarritasunen eta bateraezintasunen araubidea.\n7. artikulua. Mendekotasunaren arloko prestazio ekonomikoen eta zerbitzuen arteko bateragarritasunen eta bateraezintasunen araubidea.\n2. atala. Mendekotasunaren arloko prestazio ekonomikoetarako eskubidearen titularrak: baldintzak eta betebeharrak.\n8. artikulua. Mendekotasunaren arloko prestazio ekonomikoetarako eskubidearen titularrak.\n9. artikulua. Prestazio ekonomikoak eskuratzeko baldintza orokorrak.\n10. artikulua. Familia inguruneko zaintzetarako zein profesionalak ez diren zaintzaileei laguntzeko prestazio ekonomikoa eskuratzeko baldintza bereziak.\n11. artikulua. Laguntza pertsonalerako prestazio ekonomikoa eskuratzeko baldintza bereziak.\n12. artikulua. Zerbitzuari lotutako prestazio ekonomikoa eskuratzeko baldintza bereziak.\n13. artikulua. Mendekotasunaren arloko prestazio ekonomikoei loturiko betebeharrak.\nIII. kapitulua. Mendekotasunaren arloko prestazio ekonomikoen araubide ekonomikoa.\n14. artikulua. Gehieneko zenbatekoa ezartzea.\n15. artikulua. Diru laguntza bakoitzaren zenbatekoa zehaztea.\n16. artikulua. Murrizketak, zerbitzuak bateratzeagatik.\n17. artikulua. Kenkariak, antzeko izaera eta xedea duten prestazioak jasotzeagatik.\n18. artikulua. Zenbatekoaren mugak, zerbitzuaren benetako kostuaren arabera.\n19. artikulua. Gaitasun ekonomikoa zehaztea.\nIV. kapitulua. Mendekotasunaren arloko prestazio ekonomikoak jasotzeko eskubidea aitortzea.\n20. artikulua. Eskaera eta dokumentazioa.\n21. artikulua. Espedientea bideratzea.\n22. artikulua. Erabakia.\n23. artikulua. Sortzapena.\n24. artikulua. Ordainketa.\n25. artikulua. Iraupena.\n26. artikulua. Uztea eta uko egitea.\nV. kapitulua. Mendekotasunaren arloko prestazio ekonomikoen jarraipena, berrikuspena, aldaketa, etena eta amaiera.\n27. artikulua. Etxeko zaintzei jarraipena egin eta laguntza ematea.\n28. artikulua. Berrikustea.\n29. artikulua. Zenbatekoa aldatzea.\n30. artikulua. Aldi baterako etetea.\n31. artikulua. Aldi baterako etenaren ondorioak eta iraupena.\n32. artikulua. Kautelaz etetea.\n33. artikulua. Amaitzea.\n34. artikulua. Amaitzearen ondorioak.\n35. artikulua. Eteteko eta amaitzeko erabakia.\nVI. kapitulua. Bidegabe jasotako prestazioak itzultzea.\n36. artikulua. Dirua itzultzeko betebeharra eta Administrazioaren eskubidea preskribatzea.\n37. artikulua. Dirua itzultzeko prozedura.\n38. artikulua. Dirua itzultzeko prozedura iraungitzea.\nVII. kapitulua. Errekurtsoak.\n39. artikulua. Administrazio errekurtsoak eta auzi errekurtsoak.\nLehena. Laguntza pertsonaleko zerbitzuak ematen dituzten erakundeek izena ematea Gizarte Zerbitzuen Foru Erregistroan.\nBigarrena. Profesionalak ez diren zaintzaileek borondatez alta ematea Gizarte Segurantzan.\nHirugarrena. Berrikuntza eta ikerketa sustatzea.\nLehena. Laguntzaile pertsonalen lanbide-kualifikazioa.\nBigarrena. Profesionalak ez diren zaintzaileen prestakuntza.\nHirugarrena. Profesionala ez den zaintzaileari eskatzen zaizkion adina eta gaitasunaren arloko baldintzetan izan diren aldaketetara egokitzeko epea.\nLaugarrena. Mendekotasunaren arloko prestazio ekonomikoen zenbatekoak berriro kalkulatzea.\nLehena. 2015eko ekainaren 2ko 15/2015 Foru Dekretua aldatzea. Foru dekretu horren bidez arautzen da, hain zuzen ere, Gipuzkoako Lurralde Historikoan mendekotasuna dutenentzako arreta zentroen erabiltzaileen ekarpen ekonomikoa.\nBigarrena. Ordezko araubidea.\nHirugarrena. Erregelamendu bidezko garapena.\nLaugarrena. Indarrean jartzea eta ondorioak.\nI. Eranskia. Zaintzailearen erantzukizunpeko adierazpena.\nII. Eranskina. Zaintzaileen oinarrizko prestakuntza familia inguruneko zaintzetarako prestazio ekonomikoaren esparruan. xedeak, ezaugarriak eta edukiak.\n2009ko uztailaren 21eko 25/2009 Foru Dekretuak arautzen ditu 39/2006 Legeak, abenduaren 14koak, mendekotasun egoeran dauden pertsonen autonomia pertsonala eta zainketa sustatzekoak, ezarritako prestazio ekonomikoak. Foru dekretu horrek, lege horretan aurreikusitako hiru prestazio ekonomiko moten araubide juridikoa eta ekonomikoa ezarri zituen Gipuzkoako Lurralde Historikoarentzat (lege horren 16. artikuluak, bere hamabigarren xedapen gehigarriaren arabera, emaniko eskumenari jarriki): Familia inguruneko zaintzetarako zein profesionalak ez diren zaintzaileei laguntzeko prestazio ekonomikoa, Laguntza pertsonalerako prestazio ekonomikoa eta Zerbitzuari lotutako prestazio ekonomikoa. Era berean, prestazioak eskuratzeko prozedura eta prozeduraren inguruko beste alderdi batzuk ere ezarri zituen. Foru dekretua onartzeak indargabetu egin zuen prestazio horien hasierako foru araubidea, alegia, 2007ko azaroaren 20ko 133/2007 Foru Dekretuan ezarritakoa.\nForu dekretuaren indarraldian, Autonomiaren aldeko eta mendekotasunari arreta eskaintzeko sistemaren Estatuko araudian segidako aldaketa batzuk izan ziren, eta horiek, beren aldetik, aldaketak ekarri zituzten foru araudian:\n* Lehenik, 2011ko abenduaren 30eko 20/2011 Errege Lege Dekretuak, defizit publikoa zuzentzeko aurrekontu, zerga eta finantza arloko premiazko neurriei buruzkoak, aldatu egin zuen 39/2006 Legea, eta, horrela, atzeratu egin zituen hasierako aurreikuspenak, I. Graduko 2. mailan baloraturiko pertsonen eskubidea gauzatzearekin lotuta, 2011ko abenduaren 31ra arte. Horren ondorioz, 2012ko martxoaren 27ko 11/2012 Foru Dekretua onartu zen, 25/2009 Foru Dekretua aldatuz, I. Graduko 2. mailan baloraturiko mendeko pertsonek mendekotasunaren arloko prestazio ekonomikoetarako eskubidea izan zezaten Gipuzkoan 2012ko urtarrilaren 1etik aurrera.\n* Geroxeago, 2012ko uztailaren 13ko 20/2012 Errege Lege Dekretuak, aurrekontu egonkortasuna bermatzeko eta lehiakortasuna bultzatzeko neurriei buruzkoak, berriro ere aldatu egin zuen 39/2006 Legea, eta, horren ondorioz, berriro ere aldatu egin zen foru araudia, 2013ko urtarrilaren 22ko 2/2013 Foru Dekretuaren bidez. Honek hainbat aldaketa ekarri zituen:\n— Mendekotasuna baloratzeko sailkapen berri bat, soilik graduen bidezkoa;\n— Laguntza pertsonalerako prestazio ekonomikoa jasotzeko eskubidea mendekotasun gradu guztietara zabaltzea;\n— Profesionalak ez diren zaintzaileen hitzarmen berezia borondatezkoa izatea, eta dagokien kotizazioak beren kontura izatea;\n— Gipuzkoan, eskubidea aitortzea I. Graduko 2. mailan baloraturiko pertsonei edo Mendekotasuna Baloratzeko Baremoan gutxienez 40 puntu dituztenei. Eskubide hori gauzatzea berriro ere atzeratu egin zen Estatuan 2015eko uztailaren 1era arte.\n* 2013. urtean, 2013ko abenduaren 27ko 1051/2013 Errege Dekretuak, Autonomiaren aldeko eta mendekotasunari arreta eskaintzeko sistemaren prestazioak arautzen dituenak, bateratu egin zituen ordura arte Estatuan, 39/2006 Legea garatuz, prestazio eta zerbitzuei buruz ezarri ziren arau guztiak, araudia testu bakarrean antolatu, erraztu eta eguneratzeko helburuarekin. Bere aldetik, arau hori 2015eko apirilaren 17ko 291/2015 Errege Dekretuak aldatu zuen.\n* Azkenik, kontuan izan behar da Estatuak aurreikusiriko egutegiaren amaiera, eskubidea gauzatzeari dagokionez: horren ondorioz, I. Graduko mendekotasuna aitortuta duten 40 puntu baino gutxiagoko pertsonentzat eskubidea ireki zen 2015eko uztailaren 1etik aurrera.\nEra berean, Erkidegoaren esparruan, araudiaren garapen garrantzitsua izan da 2015eko urriaren 6ko 185/2015 Dekretua, Gizarte Zerbitzuen Euskal Sistemaren prestazio eta zerbitzuen zorroari buruzkoa, onartzea ere. Dekretu honek eragina du mendekotasunaren arloko prestazioak eskuratzerakoan, eta, ondorioz, kontuan izan behar dira arautzerakoan.\nEra berean, eta segurtasun juridikoa bermatzeko, berariaz hartu behar dira kontuan Europako araudian aurreikusten direnak, mendekotasunaren arloko prestazioak eskuratzearekin lotuta. Europan prestazio horiek Gizarte Segurantzaren barnean sartzen dira. Prestazioak eskuratzearekin lotuta, araudian sartzen dira, alde batetik, Europako Batasuneko estatuetako herritarrak nahiz Europako Batasuneko araudia aplikagarria den beste estatu batzuetako herritarrak (Gizarte Segurantza Sistemen koordinazioari buruzko 2004ko apirilaren 29ko Europako Parlamentuaren eta Kontseiluaren 883/2004 EB Erregelamenduaren esparruan); eta beste aldetik, EBz kanpoko beste herrialde batzuetako nazionalitatea dutenak, baldin eta eskaera egiteko unean Espainian legezko egoitza badute eta aurrez EBko estatu batean edo batzuetan legez bizi izan badira (2010eko azaroaren 24ko Europako Parlamentuaren eta Kontseiluaren 1231/2010 EB Erregelamenduaren esparruan; horren bidez, zabaldu egiten da 883/2004 EB Erregelamenduaren eta 987/2009 EB Erregelamenduaren aplikazioa, eta kontuan hartzen ditu beste herrialde batzuetako nazionalitatea dutenak, baldin nazionalitate hori dela-eta erregelamendu haiek babesten ez badituzte).\nErregelamendu horien aplikagarritasunak esan nahi du aplikatu egiten dela aseguru aldiak, enplegu aldiak edo egoitza aldiak kontuan hartzea dioen printzipioa; horren arabera, prestazioak eskuratzeko eskatzen diren egoitza aldiak Europako Batasuneko estatu bat edo batzuk kontuan hartuz egiaztatu ahal izango dira, Espainia kontuan hartu ordez.\nBestalde, kontuan izanik Foru Aldundiak duen esperientzia prestazio ekonomiko hauek kudeatzearen inguruan (ezarri zirenetik gaur egunera arte) eta prestazio horiek hartu duten garrantzia (bai onuradunen kopurua kontuan izanik, bai prestazioak finantzatzeko aurrekontu baliabideak kontuan izanik), gomendagarria da araudian alderdi batzuk sartzea, bere garaian aurreikusi izan ezin zirenak, eta beste aurreikuspen batzuk aldatzea.\nEra berean, araudian xedapen batzuk sartzea ere komeni da, hartzaileen eskubideak hobeto babesteko helburuarekin Arartekoak urteotan egin dituen hainbat gomendio gauzatu ahal izateko.\nAurreko guztia kontuan izanik, indarrean dagoen foru araudia aldatu beharra ikusi du Gipuzkoako Foru Aldundiak. Helburua bikoitza da: alde batetik, testu bakarraren bidez egokitzea, kontuan hartuz mendekotasun egoerei erantzuteko Estatuko araudian izan diren segidako aldaketak, Erkidegoaren araudian sartu diren aurreikuspen berriak eta Europako Batasuneko araudia; eta bestetik, indarreko araudia ezarri den urteetan izaniko esperientziak gomendatzen dituen aldaketak eta hobekuntzak sartzea. Aldaketa horien artean azpimarra ditzakegu:\n* Prestazioak eskuratzeko baldintza orokorrei dagokienez:\n— Nazionalitatea edo Estatuan legezko egoitza izatea ez zaie eskatzen mendekotasun egoeran dauden adin txikikoei, 2015eko urriaren 6ko 185/2015 Dekretuak, Gizarte Zerbitzuen Euskal Sistemaren prestazio eta zerbitzuen zorroari buruzkoak, 9.5 a) artikuluan aurreikusten duenaren arabera. Salbuespen honetan sartzen da, era berean, Familia inguruneko zaintzetarako zein profesionalak ez diren zaintzaileei laguntzeko prestazio ekonomikoaren esparruan adin txikiko hori zaintzen duen profesionala ez den zaintzailea ere. Era berean, adin txikikoek ez dute bete beharrik aurretik 5 urte bizi izatearen inguruko baldintza.\n— Estatuan aurretik 5 urte bizi izatearen inguruko baldintza jada aurrez aipatu dugun printzipioari lotzen zaio, alegia, aldi guztiak kontuan hartzeari. Hori ezartzen zaie, alde batetik, Europako Batasuneko estatuetako herritarrei nahiz Europako Batasuneko araudia aplikagarria den beste estatu batzuetako herritarrei; eta beste aldetik, EBz kanpoko beste herrialde batzuetako nazionalitatea dutenei, baldin eta eskaera egiteko unean Espainian legezko egoitza badute eta aurrez EBko estatu batean edo batzuetan legez bizi izan badira. Horrek esan nahi du eskatzen den egoitza aldia egiaztatu ahal izango dela Europako Batasuneko estatu bat edo batzuk kontuan hartuz, Espainia kontuan hartu ordez.\n* Familia inguruneko zaintzetarako zein profesionalak ez diren zaintzaileei laguntzeko prestazio ekonomikoari dagokionez:\n— Adinari eta gaitasunari dagozkien muga batzuk sartu dira profesionala ez den zaintzailea izateko, ematen diren zaintzen kalitatea nahiz zaintzailearen ongizatea eta bizi kalitatea bermatzeko helburuarekin.\n— Era berean, helburu bikoitz hori betetzeko, betebehar bat sartu da profesionalak ez diren zaintzaileentzat: alegia, prestazio ekonomikoa esleitu ondoren prestakuntza jasotzeko betebeharra; hau da, ez da ezarri prestazioa eskuratzeko baldintza gisa, baizik eta prestazio hori eskuratu ondoren bete beharreko obligazio gisa.\n— Malgutu egin da mendeko pertsonaren eta profesionala ez den zaintzailearen artean izan beharreko ahaidetasunari buruzko baldintza; horrela, zenbait egoera sartu dira, arreta emateari begira baliokidetzat jo daitekeen harremana dagoenean.\n* Laguntza pertsonalerako prestazio ekonomikoari dagokionez:\n— Laguntza pertsonaleko eginkizunak aurrera eramateko berariazko prestakuntza egiaztatu beharra sartu da.\n— Egoitza zerbitzuari lotutako prestazio ekonomikoari dagokionez:\n— Egoitza zerbitzura sartzeko itxaron zerrendan sartu ondoren, prestazioa berehala eskuratzeko aukera sartu da; horrela, kendu egin da aurreko araudiak aurreikusten zuen 3 hilabeteko itxaronaldia.\n— Egoitza zerbitzura sartzeko itxaron zerrendan baja eman ondoren prestazio hau izaten jarraitzeko aukera sartu da, zerrenda horretan beste pertsona batzuk dauden bitartean.\n* Zenbatekoei dagokienez:\n— Prestazio ekonomikoen gehieneko zenbatekoak mendekotasun graduen arabera soilik zehaztuko dira, eta ez da bereziko gradu bakoitzaren barnean puntuazioaren arabera. Hori horrela izango da, mendekotasuna aitortu den data edozein izanik ere, 2013ko abenduaren 27ko 1051/2013 Errege Dekretuak, autonomiaren aldeko eta mendekotasunari arreta eskaintzeko sistemaren prestazioak arautzen dituenak, bigarren xedapen gehigarrian aurreikusitakoaren arabera.\n* Etxeko zaintzen jarraipenerako eta laguntzarako formula bat sartu da. Jarraipen eta laguntza hori aldian-aldian egingo da bermatzeko denboran barrena arreta hori behar adinako intentsitate eta kalitatearekin ematen dela, zaintzaileek beren eginkizuna baldintza egokietan betetzen dutela eta inguruneak eta testuinguruak behar adinako segurtasuna eskaintzen dutela. Jarraipen hori egingo da, bai Familia inguruneko zaintzetarako zein profesionalak ez diren zaintzaileei laguntzeko prestazio ekonomikoaren esparruan bai Laguntza pertsonalerako prestazio ekonomikoaren esparruan.\n* Hobetu egin da prozedurari buruzko alderdien araudia, bai prestazioak aitortzeari dagokionez nahiz haiek berrikusi, aldatu, eten eta amaitzeari dagokionez, bai eta bidegabe jasotako prestazioak edo bidegabeko zenbatekoak itzultzeari dagokionez ere.\nEdukian eginiko aldaketa horiez gain, araudiaren egitura ere aldatu egin da, eta foru dekretua ardatz nagusi hauen inguruan egituratu da:\n— Prestazioen araubide juridikoa; honen esparruan bi eduki nagusi arautu dira: alde batetik, xedea, izaera, ezaugarriak, bateragarritasunen eta bateraezintasunen araubidea; bestetik, eskubidearen titulartasuna eta hari loturiko baldintzak eta betebeharrak;\n— Prestazioen araubide ekonomikoa; bertan arautu dira zenbatekoekin loturiko alderdi guztiak, barnean sartuta murrizketak ezartzea zerbitzuekin bateratzeagatik, eta kenkariak egitea antzeko prestazioengatik.\n— Prestazio ekonomikoak aitortzea; hemen sartu dira prestazioak eskuratzearekin loturiko prozedurari buruzko alderdi guztiak;\n— Prestazioei ezartzen zaien araubidea, haiek eskuratu ondoren: prestazioen jarraipena, berrikuspena, aldaketa, etetea, amaiera eta bidegabe jasotako prestazioak edo bidegabeko zenbatekoak itzultzea.\nForu dekretu hau egiterakoan alorrean ordezkaritza duten subjektu eta taldeekin kontsultatu da eta ez dute proposamenik egin. Ondoren ireki den entzunaldi eta informazio publikoko epean entitate eta elkarteen ekarpenak jaso dira, eta horietako batzuk kontuan hartu dira, Gizarte Politikako Departamentuaren ustez, foru dekretuaren idazketa eta testua hobetze aldera.\nHori dela eta, Gizarte Politikako Departamentuko foru diputatuak proposatuta, eta Diputatuen Kontseiluak gaurko bileran eztabaidatu eta onartu ondoren,\n1. Foru dekretu honek Gipuzkoako Lurralde Historikoan aplikagarria den araubide juridikoa eta ekonomikoa arautzen du, Autonomiaren aldeko eta mendekotasunari arreta eskaintzeko sistemaren prestazio ekonomikoei dagokienez (aurrerantzean, mendekotasunaren arloko prestazio ekonomikoak). Prestazio ekonomikoak dira:\na) Familia inguruneko zaintzetarako zein profesionalak ez diren zaintzaileei laguntzeko prestazio ekonomikoa.\nb) Laguntza pertsonalerako prestazio ekonomikoa.\nc) Zerbitzuari lotutako prestazio ekonomikoa, zerbitzua Foru Aldundiaren eskumenekoa denean.\n2. Mendekotasunaren arloko prestazio ekonomikoak Autonomiaren aldeko eta mendekotasunari arreta eskaintzeko sistemaren barnean sartzen dira (aurrerantzean, AMAS), 2006ko abenduaren 14ko 39/2006 Legeak, autonomia pertsonala sustatzeari eta mendekotasun egoeran dauden pertsonak zaintzeari buruzkoak, aurreikusitakoaren arabera (aurrerantzean, 2006ko abenduaren 14ko 39/2006 Mendekotasun Legea); era berean, Gizarte Zerbitzuen Euskal Sisteman sartzen dira (aurrerantzean, GZES), 2008ko abenduaren 5eko Gizarte Zerbitzuei buruzko 12/2008 Legeak aurreikusitakoaren arabera honek, bere 22. artikuluan, sistema horren Prestazio eta zerbitzuen katalogoan sartzen baititu. Gipuzkoako Lurralde Historikoan, prestazio horiek kudeatzea Foru Aldundiari dagokio, aipaturiko 39/2006 Mendekotasun Lege horren 16. artikulua aplikatuz bere hamabigarren xedapen gehigarriari dagokionez.\nGipuzkoako Lurralde Historikoan, foru dekretu hau aplikatuko zaie mendekotasun egoeran dauden eta mendekotasunaren arloko prestazioren bat eskatzen duten pertsonei, baldin eta eskubideen titular badira hauen arabera: 2006ko abenduaren 14ko 39/2006 Mendekotasun Legea eta hura garatzeko araudia; edo 2015eko urriaren 6ko 185/2015 Dekretuak, Gizarte Zerbitzuen Euskal Sistemaren prestazio eta zerbitzuen zorroari buruzkoak, 9.5 artikuluan dioena (aurrerantzean 2015eko urriaren 6ko 185/2015 GZESren Zorroari buruzko Dekretua).\nMENDEKOTASUNAREN ARLOKO PRESTAZIO\nEKONOMIKOEN ARAUBIDE JURIDIKOA\n1. ATALA. ‑XEDEA, IZAERA, EZAUGARRIAK ETA BATERAGARRITASUNEN ETA BATERAEZINTASUNEN ARAUBIDEA\nMendekotasunaren arloko prestazio ekonomikoak honela definitzen dira:\na) Familia inguruneko zaintzetarako zein profesionalak ez diren zaintzaileei laguntzeko prestazio ekonomikoaren xedea da (FIZPE) mendekotasun egoeran dagoen pertsonari bere familia inguruneko profesionalak ez diren zaintzaileek emaniko arretak eragiten dituen gastuak ordaintzen laguntzea.\nb) Laguntza pertsonalerako prestazio ekonomikoaren xedea da (LPPE) mendekotasun egoeran dauden pertsonen autonomia sustatzea, eta laguntzaile pertsonal bat edo batzuk kontratatzea du helburu, mendekotasun egoeran dauden pertsonek hezkuntza edo lana eskuragarri izan ditzaten eta/edo autonomia handiagoa izan dezaten eguneroko bizitzako oinarrizko jarduerak egiteko edo komunitatean erabat integratzeko eta parte hartzeko.\nc) Zerbitzuari lotutako prestazio ekonomikoaren xedea da (ZLPE) eguneko zentroetako eta egoitza zentroetako plazen kostua ordaintzen laguntzea, mendekotasun egoeran dauden pertsonek haietan betetzen dituzten plazak foru saretik kanpo badaude. Prestazio ekonomiko hori emango da, baldin eta, dagozkion baldintzak beteta, mendekotasun egoeran dagoen pertsonak ezin izan badu eskuratu gizarte zerbitzuen foru sarean dagoen plaza bat eskaeraren ebazpen datan. Ondorio horiei begira, gizarte zerbitzuen foru sarean hauek sartzen dira: foru titulartasun publikoa duten plazak, Gipuzkoako Foru Aldundiak beste erakunde publiko batzuekin hitzarturiko plazak, eta titulartasun pribatua duten plaza itunduak, kontratatuak edo hitzartuak, Gipuzkoako Foru Aldundiaren eta plaza horien titularra den erakunde pribatuaren artean.\n2006ko abenduaren 14ko 39/2006 Mendekotasun Legearen 4.1 artikuluan ezarritakoaren arabera, mendekotasunaren arloko prestazio ekonomikoak eskubide subjektiboa dira mendekotasun egoera aitortua duten eta prestazio horietako bakoitza eskuratzeko baldintza orokorrak eta bereziak betetzen dituzten pertsonentzat, betiere prestazio ekonomiko hori –edo, Zerbitzuari lotutako prestazio ekonomikoaren kasuan, hari loturiko zerbitzua– arreta emateko modu egokia bada, 2015eko urriaren 6ko 185/2015 GZESren Zorroari buruzko Dekretuaren 9.4 artikuluan ezarritakoaren arabera.\nMendekotasunaren arloko prestazio ekonomikoen ezaugarriak dira:\na) Helburu jakina dute, eta foru dekretu honetako 3. artikuluan prestazio ekonomiko bakoitzari esleituriko helburuei loturiko gastuak ordaintzeko erabili behar dira.\nb) Aldian-aldian ematen dira.\nc) Ezin dira besterendu, eta, beraz:\n— Ezin dira betebeharren berme gisa eskaini;\n— Ezin dira guztiz edo partzialki laga;\n— Ezin dira konpentsatu edo deskontatu; salbuespena da, prestazio horietako edozeinen izenean bidegabe jasotako prestazioak itzultzea;\n— Ezin dira enbargatu edo bahitu; salbuespena da, Prozedura Zibilaren Legearen 608. artikuluan aurreikusitako kasua.\nd) AMASen sarturiko zerbitzuekiko subsidiarioak dira, 2006ko abenduaren 14ko 39/2006 Mendekotasun Legearen 14.2 artikuluak aurreikusitakoaren arabera.\ne) Familia inguruneko zaintzetarako prestazio ekonomikoa salbuespenezkoa da, 2006ko abenduaren 14ko Mendekotasun Legearen 14.4 eta 18.1 artikuluetan aurreikusitakoaren arabera.\n1. Familia inguruneko zaintzetarako prestazio ekonomikoa eta Laguntza pertsonalerako prestazio ekonomikoa bateraezinak dira beraien artean; horrela, bietakoren bat jasotzen bada ezingo da bestea jaso.\n2. Familia inguruneko zaintzetarako prestazio ekonomikoa eta Laguntza pertsonalerako prestazio ekonomikoa bateragarriak izango dira Zerbitzuari lotutako prestazio ekonomikoarekin, baina, soilik, azken honi loturiko zerbitzua bateragarria bada prestazio haiekin, hurrengo artikuluan ezarritakoaren arabera (bateragarritasun honek ez ditu eragozten, foru dekretu honen 16. artikuluaren arabera legozkiokeen murrizketak).\n3. Mendekotasunaren arloko prestazio ekonomikoak bateragarriak izango dira Estatuko araudian aurreikusitako eta antzeko izaera eta xedeak dituzten beste prestazio batzuekin, subjektu eskubide sortzailea haien titularra den mendeko pertsona denean, nahiz eta familia unitateko beste kide baten izenean egon, bereziki:\na) Baliaezintasun handiaren osagarria. Hori, Gizarte Segurantzaren Lege Orokorraren testu bateginaren 196.4 artikuluan aurreikusten da, 2015eko urriaren 30eko 8/2015 Errege Lege Dekretuak onartua.\nb) % 75eko desgaitasuna edo handiagoa duen 18 urtetik gorako seme-alabaren baten ardura dutenentzako osagarria, aipaturiko Gizarte Segurantzaren Lege Orokorraren testu bateginaren 353.2 c) artikuluan aurreikusten dena.\nc) Kotizazio gabeko baliaezintasun pentsioaren osagarria, beste norbaiten laguntza beharrari dagokiona, aipaturiko Gizarte Segurantzaren Lege Orokorraren testu bateginaren 364.6 artikuluan aurreikusten dena.\nd) Beste norbaiten beharragatik ematen den diru laguntza, aipaturiko Gizarte Segurantzaren Lege Orokorraren testu bateginaren hogeita bosgarren xedapen iragankorrean aurreikusten den bezala.\nUlertu behar da, 3. atal honetan aurreikusten den bateragarritasunak ez dituela eragozten foru dekretu honen 17. artikuluan aurreikusten diren kenkariak.\n1. Mendekotasunaren arloko prestazio ekonomikoen eta gizarte zerbitzuen foru sarean sartzen diren zerbitzuen arteko bateragarritasunen eta bateraezintasunen araubidea honela dago ezarrita:\nGizarte zerbitzuen foru sarean\nsartzen diren zerbitzuak\nmendekotasunaren arloko prestazio ekonomikoekin\nEz da bateragarria hauekin: FIZPE; LPPE; ZLPE, salbu desgaitasuna duten pertsonentzako eta buruko gaixotasuna duten pertsonentzako egoitza zerbitzuen kasuan, horiek bateragarriak izango baitira ZLPErekin eguneko zentroen kasuan.\nBateragarria hauekin: FIZPE; LPPE.\nBateragarria aldi batean (bi hilabete urtean, jarraian edo ez jarraian), hauekin: FIZPE; LPPE.\nZentro sozio-sanitarioa, ospitale psikiatrikoa edo aldi baterako egoitza arreta eskaintzen duten beste osasun egitura batzuk\n2. Ulertu behar da, aurreko atalean aurreikusitako bateragarritasun kasuek ez dituztela eragozten foru dekretu honen 16. artikulua ezartzearen ondorioz etor daitezkeen murrizketak.\n3. Mendekotasunaren arloko prestazio ekonomikoak bateragarriak izango dira, onuradunak gizarte zerbitzuen foru sarearen barneko edozein gizarte zerbitzuren itxaron zerrendan sartzearekin.\n2. ATALA. ‑MENDEKOTASUNAREN ARLOKO PRESTAZIO EKONOMIKOETARAKO ESKUBIDEAREN TITULARRAK: BALDINTZAK ETA BETEBEHARRAK\n1. Mendekotasunaren arloko prestazio ekonomikoetarako eskubidearen titular izan daitezke mendekotasun egoeran dauden pertsonak, eskaera egiten duten egunean, prestazio horietako bakoitza eskuratzeko foru dekretu honek arautzen dituen baldintza orokorrak nahiz bereziak betetzen dituztenean.\n2. Foru dekretu honen ondorioetarako, artikulu honetako 1. atalean aipatzen diren pertsonek beren kontura edo legezko ordezkari, borondatezko ordezkari edo egitatezko zaintzaileen bidez jardun dezakete. Horretarako, ordezkaritza hori behar bezala egiaztatu beharko da, eta ordezkariak dagokien bezala inskribatuak egon beharko dute: legezko ordezkaritzaren kasuan, Gipuzkoako Foru Aldundiko Legezko Ordezkarien Erroldan, eta borondatezko ordezkaritzaren eta egitatezko zaintzaren kasuan, berriz, Foru Aldundi horretako gizarte zerbitzuen arloko eskumena duen departamentuko Borondatezko Ordezkarien Erroldan.\n1. Izaera orokorrarekin, mendekotasunaren arloko edozein prestazio ekonomiko eskuratzeko, eskatzaileak baldintza hauek bete beharko ditu eskaera egunean:\na) Espainiako nazionalitatea izatea edo legezko egoitza Espainiako Estatuan izatea. Baldintza hau ez dute bete beharko mendekotasun egoeran dauden adin txikikoek, 2015eko urriaren 6ko 185/2015 GZESren Zorroari buruzko Dekretuaren 9.5 a) artikuluan aurreikusten denaren arabera.\nb) Marratxo hauetakoren batean ezarritako egoitzaren inguruko baldintzak betetzea:\n— Espainian gutxienez 5 urtean legez bizi izana; horietatik bi, eskaera aurkezten den egunaren juxtu aurrekoak izan behar dira, 2006ko abenduaren 14ko 39/2006 Mendekotasun Legearen 5.1. artikuluan aurreikusitakoaren arabera. Espainiako nazionalitatea duten edo eskuratu duten pertsonen kasuan, nahikoa izango da aldi horretan benetan bizi izan direla egiaztatzea, 2015eko urriaren 6ko 185/2015 GZESren Zorroari buruzko Dekretuaren 9.5 b) artikulua aplikatuz.\n— Europako Batasuneko estatuetako herritarren eta arlo honetan Europako Batasunaren araudia aplikagarria den beste estatu batzuetako herritarren kasuan, aurreko marratxoan aurreikusiriko aldiak egiaztatu ahal izango dira estatu horietako bat edo batzuk kontuan hartuz, Espainia kontuan hartu ordez, Europako Parlamentuaren eta Kontseiluaren 2004ko apirilaren 29ko 883/2004 (EB) Erregelamenduak, Gizarte Segurantzako Sistemen koordinazioari buruzkoak, ezarritakoaren arabera.\n— EBz kanpoko beste herrialde batzuetako nazionalitatea dutenen eta eskaera egiten duten unean Espainian legezko egoitza dutenen kasuan eta, betiere, aurrez EBko estatu batean edo batzuetan legez bizi izan badira, atal honetako lehenengo marratxoan aurreikusten diren aldiak egiaztatu ahal izango dira estatu horietako bat edo batzuk kontuan hartuz, Espainia kontuan hartuz egiaztatu ordez, 2010eko azaroaren 24ko Europako Parlamentuaren eta Kontseiluaren 1231/2010 (EB) Erregelamenduaren arabera. Horren bidez, zabaldu egiten da 883/2004 (EB) Erregelamenduaren eta 987/2009 (EB) Erregelamenduaren aplikazioa, eta kontuan hartzen ditu beste herrialde batzuetako nazionalitatea dutenak, soilik nazionalitate hori dela-eta erregelamendu haiek babesten ez dituztenak.\nHizki honetan arautzen den baldintza, aurretik aldi batean bizi izanari dagokiona, ez zaie eskatuko:\n— Mendekotasun egoeran dauden adin txikikoei.\n— Atzerrira joandako eta itzulitako espainiarrei, betiere Espainiara itzultzeko orduan dagokion Espainiako kontsuletxeko matrikula erregistroan baja eman izana egiaztatzen badute.\nc) Eskaera aurkezten den egunean, Gipuzkoako Lurralde Historikoan erroldatuta egotea eta bertan izatea benetako egoitza.\nd) Mendekotasun egoera aitortuta edukitzea, edozein gradutakoa dela ere.\ne) Gipuzkoako Foru Aldundiak eta dagokien udaleko gizarte zerbitzuek eskatzen duten informazioa ematea eta dokumentazioa aurkeztea, informazio eta dokumentazio hori beharrezkoa bada eskatzen den mendekotasun arloko prestazio ekonomikoa ematea edo ukatzea erabakitzeko.\nf) Udaleko gizarte zerbitzuen aldeko egokitasun txostena izatea, zerbitzu horiek edo Gipuzkoako Foru Aldundiko gizarte zerbitzuen arloko eskumena duen departamentuak beharrezkoa irizten badute prestazio ekonomikoaren egokitasunari buruz berariazko erabaki bat ematea.\ng) Baimena ematea dagokien udaleko gizarte zerbitzuei eta Gipuzkoako Foru Aldundiko gizarte zerbitzuen arloko eskumena duen departamentuari, fitxategi automatizatuetan sartzen diren datu pertsonal, ekonomiko eta sozialak nahiz osasun arlokoak erabil daitezen, bai beraien egitekoak burutzeko, bai beste helburu batzuetarako, adibidez, estatistikak egiteko edo ikerketa zientifikorako; hori guztia, izaera pertsonaleko datuak babestearen arloan indarrean dagoen araudiak aurreikusitakoa betez.\nh) Baimena ematea, dagokien udaleko gizarte zerbitzuei eta Gipuzkoako Foru Aldundiko gizarte zerbitzuen arloko eskumena duen departamentuari, eskatzaileak emaniko datuak egiazta ditzaten Gipuzkoako Foru Aldundiaren beste departamentu batzuetako edo beste administrazio publiko batzuetako fitxategietan, eta, era berean, beharrezkoak diren kontsulta guztiak egin ditzaten, prestazioak eskuratzeko baldintzak betetzen direla egiaztatzeko eta mendekotasunaren arloko prestazio ekonomikoen zenbatekoa kalkulatzeko, eta, hori guztia, izaera pertsonaleko datuak babestearen arloan indarrean dagoen araudiak aurreikusitakoa betez.\ni) Mendekotasunaren arloko prestazio ekonomiko bakoitza eskuratzeko, hurrengo 10, 11 eta 12. artikuluetan hurrenez hurren aurreikusten diren baldintza bereziak betetzea.\n2. 2015eko urriaren 1eko 40/2015 Legeak, Sektore publikoaren araubide juridikoarenak, 3. artikuluko 1. apartatuko j) letran aipatzen duen eraginkortasun printzipioari jarraikiz, prestazioa eskuratzeko baldintza izango da ordaindu beharreko zenbatekoa, behin foru dekretu honetako III. Kapituluko murrizketak eta kenkariak ezarrita, zero euro baino handiagoa izatea.\n1. Familia inguruneko zaintzetarako prestazio ekonomikoa eskuratzeko, 9. artikuluan ezarritako baldintza orokorrez gain, baldintza berezi hauek bete beharko dira:\na) Profesionala ez den zaintzaile batek mendeko pertsonaren ohiko etxebizitzan ematea mendekotasun egoera horri dagozkion arreta eta zaintzak, kontratu bidezkoa ez den harreman baten esparruan. Horretarako, zaintzaile bakarra izendatu behar da, eta hura izango da mendeko pertsonari behar bezalako arreta eta zaintzak emateko arduraduna.\nAurrekoa gorabehera, baldintza hori betetzen dela ulertuko da, kasu hauetan ere:\n— Zaintzaileak behin-behingoz ezin duenean behar bezala zaindu mendeko pertsona, gaixo dagoelako edo etxetik kanpora, dela oporrengatik, ospitalean egoteagatik, lanagatik edo beste arrazoi batzuengatik. Kasu honetan, ulertzen da betetzen dela behar bezalako arreta eta zaintzak ematearen inguruko baldintza; betiere aldi horretan -inola ere ezingo da izan urteko hiru hilabete baino luzeagoa- mendeko pertsona hori behar bezala zaindu behar du profesionala ez den beste zaintzaile batek.\n— Era berean, baldintza hori betetzen dela ulertzen da mendeko pertsona behin-behingoz bere etxebizitzatik beste batera aldatzen bada, bai Gipuzkoan bertan bai Lurralde Historikotik kanpo ere, etxeko obrak, oporrak, ospitaleratzea, behin-behingoz etxeko zaintzak falta izatea edo beste arrazoi batzuk direla-eta; betiere, aldi horretan –nola ere ezingo da izan urtean hiru hilabete baino luzeagoa– mendeko pertsona hori behar bezala zaindu behar du ohiko zaintzaileak edo profesionala ez den beste zaintzaile batek.\nb) Etxebizitzak baldintza egokiak betetzea bizikidetzaren eta bizigarritasunaren aldetik, behar bezalako zaintzak emateko.\nc) Mendeko pertsonak baimena ematea Gipuzkoako Foru Aldundiko gizarte zerbitzuen arloko eskumena duen departamentuari eta dagokien udaleko gizarte zerbitzuei, etxebizitzan beharrezkoak diren esku-hartze teknikoak egin ditzaten, bai hasierakoak bai jarraipena egitekoak. Esku-hartzeen helburua izango da egiaztatzea arreta benetan ematen dela eta mendeko pertsonaren beharretara egokitzen dela.\nd) Profesionala ez den zaintzaileak artikulu honetako hurrengo atalean adierazitako baldintzak betetzea.\n2. Profesionala ez den zaintzaileak baldintza hauek bete beharko ditu:\na) 18 urte edo gehiago izatea, zaintzen duen pertsonak I. Graduko mendekotasuna duenean, eta 18tik 84 urte bitartera izatea (biak barne), zaintzen duen pertsonak II. Graduko edo III. Graduko mendekotasuna duenean. Zaintzailea gehieneko adin horretara iristen denean, mendeko pertsonak beste zaintzaile bat har dezake, Familia inguruneko zaintzetarako prestazio ekonomikoaren titular izaten jarraitzeko; bestela, beste prestazio ekonomiko bat edo zerbitzu bat eska dezake.\nb) Espainiako Estatuan izatea legezko egoitza. Mendeko pertsona adin txikikoa bada, profesionala ez den zaintzaileak ez du baldintza hori bete beharrik izango.\nc) Zaintzen duen mendeko pertsonaren etxebizitza berean bizitzea eta erroldatuta egotea eskaera egiten den egunean.\nPertsona zaintzailea beste familia unitate bateko kide izan eta familia unitate horren bizilekua eta mendeko pertsonarena ezberdinak diren kasuetan, ulertuko da zaintzaileak ez duela betetzen elkarbizitzako baldintza hori.\nd) Mendekotasun egoeran dagoen pertsonarekiko ahaidetasun harreman hauetakoren bat (edo baliokidea) izatea:\n— Ezkontidea edo izatezko bikotea izatea, Euskal Autonomia Erkidegoan aplikagarria den 2003ko maiatzaren 7ko 2/2003 Legeak, Izatezko bikoteak arautzen dituenak, ezarritakoaren arabera;\n— Odol, ezkontza edo adopzio bidezko senidea izatea, hirugarren ahaidetasun graduraino;\n— Mendeko pertsonaren legezko tutorea izatea;\n— mendeko pertsona harreran hartzea familian, pertsona hori adin txikikoa denean; era berean, mendeko pertsonarekin harrera harremana izatea aurrez, pertsona hori adin nagusitasunera iritsi zenean amaitu zena.\nBaldintza hori salbuetsi egin daiteke kasu hauetan:\n— Egiaztatzen denean harreman pertsonala eta bizikidetzakoa egon dela zaintzailearen eta mendekotasun egoeran dagoen pertsonaren artean, eskaera eguna baino gutxienez 5 urte lehenagotik.\n— Erlijio ordena bateko kideek beren ordena bereko beste kide batzuk zaintzen dituztenean, egoitza esparru bera partekatuz.\ne) Behar adinako gaitasun fisikoa eta psikikoa izatea, bere kabuz modu egokian emateko mendeko pertsonak behar dituen zaintzak eta laguntza. Aurrekoaren ondorioetarako, zaintzailea ezingo da izan mendekotasuna aitortua duen pertsona, baliaezintasun handiko pentsioa edo beste pertsona baten laguntza beharra aitortua duena; era berean, ezingo du izan % 65 eko desgaitasuna edo handiagoa.\nProfesionala ez den zaintzaileak gaitasunaren inguruko baldintza hori betetzen ez duenean, mendeko pertsonak beste zaintzaile bat har dezake, Familia inguruneko zaintzetarako prestazio ekonomikoaren titular izaten jarraitzeko; bestela, beste prestazio ekonomiko bat edo zerbitzu bat eska dezake.\nf) Behar adinako denbora izatea, prestazioaren titularra den mendeko pertsonaren arreta bere gain hartzeko. Aurrekoaren ondorioetarako, profesionala ez den zaintzaileak ezingo dizkie bere zerbitzuak eskaini mendekotasun egoeran dauden bi pertsona baino gehiagori; salbuespena da mendekotasun egoeran dauden pertsona guztiak adin txikikoak izatea eta zaintzailea aita edo ama izatea, bai odol ahaidetasunagatik nahiz adopzioagatik, bai familia harreraren esparruan.\ng) Mendekotasun egoeran dagoen pertsonaren arreta eta zaintzarako beharrezkoak diren eginkizunak burutzeko konpromisoa sinatzea, foru dekretu honen I. eranskinean dagoen eredu normalizatuaren bidez.\n1. Laguntza pertsonalerako prestazio ekonomikoa eskuratzeko, 9. artikuluan ezarritako baldintza orokorrez gain, artikulu honetan ezarritako baldintza berezi hauek bete beharko dira.\n2. Mendeko pertsonak baldintza hauek bete beharko ditu:\na) 3 urte edo gehiago izatea.\nb) Laguntza pertsonala jasotzea hezkuntza edo lan arloko ekintzak egiteko eta/edo eguneroko bizitzako oinarrizko jarduerak eta/edo jarduera instrumentalak egiteko, eta baita ere komunitatean erabat integratuko dela eta parte hartuko duela bermatzeko. Aurrekoa gorabehera, baldintza hori betetzen dela ulertzen da kasu hauetan ere:\n— Laguntzaile pertsonalaren oporretan; opor horiek urte naturalean 30 egun izango dira gehienez.\n— Laguntzaile pertsonalaren laneko bajan zehar; gehieneko epea, baja hori gertatzen den hilean geratzen diren egunak eta ondorengo bi hilabeteak izango dira.\nAldi horietan, prestazio ekonomikoaren titularrak, nahi badu, beste laguntzaile pertsonal bat kontrata dezake, ohiko bere laguntzaile pertsonalaren ordez.\nc) Laguntza pertsonaleko zerbitzua emateko kontratua egiaztatzea, modalitate hauetako edozeinetan:\n— Merkataritza kontratu baten bidez. Kontratu hori egingo da mendeko pertsonaren eta laguntza pertsonaleko zerbitzuak ematen dituen eta behar bezala erregistratuta dagoen erakunde baten artean; edo mendeko pertsonaren eta autonomo profesional baten artean.\n— Lan kontratu baten bidez. Kontratu hori egingo da mendeko pertsonaren eta laguntzaile pertsonalaren artean; bi alderdien arteko harremana zuzenekoa izan daiteke, edo bitarteko erakunde pribatu batek bideratua.\nd) Mendekotasun egoeran dagoen pertsonak baimena ematea Gipuzkoako Foru Aldundiko gizarte zerbitzuen arloko eskumena duen departamentuari eta dagokien udaleko gizarte zerbitzuei, etxebizitzan beharrezkoak diren esku-hartze teknikoak egin ditzaten, bai hasierakoak bai jarraipena egitekoak. Esku-hartze horien helburua izango da egiaztatzea arreta benetan ematen dela eta mendeko pertsonaren beharretara egokitzen dela.\ne) Ez bizitzea egoitza zerbitzu batean, edozein modalitatetan dela ere.\n3. Laguntzaile pertsonalen funtzioa betetzen dutenek, berriz, baldintza hauek bete beharko dituzte:\na) 18 urte edo gehiago izatea.\nb) Legezko egoitza Espainiako Estatuan edo Frantziako Estatuan edukitzea.\nc) Ez edukitzea prestazio ekonomikoaren titularrarekin honako ahaidetasun harremanik (edo baliokiderik):\n— Ezkontidea edo izatezko bikotea, Euskal Autonomia Erkidegoan aplikagarria den 2003ko maiatzaren 7ko 2/2003 Legeak, Izatezko bikoteak arautzen dituenak, ezarritakoaren arabera.\n— Odol, ezkontza edo adopzio bidezko senidea, hirugarren ahaidetasun graduraino.\n— Mendeko pertsonaren legezko tutorea.\n— Erlijio ordena berekoa izatea eta egoitza esparru bera partekatzea.\nd) Bere zerbitzuak kontratu harreman baten esparruan ematea.\ne) Indarrean dagoen araudiari jarraiki, Gizarte Segurantzan afiliatu, alta eman eta kotizatzeko baldintzak betetzea.\nf) Pertsonei arreta soziosanitarioa ematea etxean lanbide kualifikazioa izatea (2004ko otsailaren 20ko 295/2004 Errege Dekretuan ezarritakoa), horretarako titulu eta ziurtagiri hauek kontutan hartuko direlarik:\n— Gizarteratzeko goi mailako teknikariaren titulua, 2012ko uztailaren 13ko 1074/2012 Errege Dekretuak ezarria, edo haren baliokidea den Gizarteratzeko goi mailako teknikariaren titulua, 1995eko abenduaren 22ko 2061/1995 Errege Dekretuak ezarria, bakarrik laguntzaile pertsonalaren lanbide kategorian lanean ari zirenentzat akordio hau argitaratu zenean: 2017ko urriaren 19ko Akordioa, Gizarte Zerbitzuen eta Autonomiaren Aldeko eta Mendekotasunari Arreta Eskaintzeko Sistemaren Lurralde Kontseiluaren 2008ko azaroaren 27ko akordioa aldatzen duena.\n— Erizaintzako zaintza osagarrietako teknikariaren titulua, 1995eko apirilaren 7ko 546/1995 Errege Dekretuak ezarria, edo Klinikako Teknikari Laguntzaile, Psikiatriako Teknikari Laguntzaile eta Erizaintzako Teknikari Laguntzaileko titulu baliokideak, 1998ko apirilaren 30eko 777/1998 Errege Dekretuak ezarriak.\n— Mendekotasun egoeran dauden pertsonei arreta egiteko teknikariaren titulua, 2011ko azaroaren 4ko 1593/2011 Errege Dekretuak arautua, edo haren baliokidea den Arreta soziosanitarioko teknikariaren titulua, 2003ko maiatzaren 2ko 496/2003 Errege Dekretuak ezarria.\n— Lanbide ziurtagiri hau izatea: Mendeko pertsonei arreta soziosanitarioa ematea erakunde sozialetan, 2008ko abuztuaren 1eko 1379/2008 Errege Dekretuak arautua.\n— Lanbide ziurtagiri hauek izatea: Mendeko pertsonei arreta soziosanitarioa ematea etxean (2008ko abuztuaren 1eko 1379/2008 Errege Dekretuak arautua), edo haren baliokidea den Etxez etxeko laguntza zerbitzua ematea (1997ko martxoaren 7ko 331/1997 Errege Dekretuak arautua).\n— Hala badagokio, lanbide arloko ondorio berekin argitaratzen den beste edozein titulu edo ziurtagiri.\nLanbide kualifikazioa izateko baldintza hori eskatuko zaie laguntzaile pertsonal gisa jarduten duten guztiei, edozein dela ere beren funtzioen oinarrian dagoen kontratu esparrua.\nUlertu behar da f) hizki honetan ezarritakoak ez duela eragozten foru dekretu honetako lehen xedapen iragankorrean aurreikusten dena.\n4. Laguntza pertsonaleko zerbitzua erakunde batek ematen badu, erakunde hori Gizarte Zerbitzuen Foru Erregistroan izena emanda egon behar da, 2008ko abenduaren 5eko 12/2008 Legeak, Gizarte Zerbitzuenak, 51.1 b) artikuluan ezartzen duenaren arabera 53. artikuluarekin lotuta.\nZerbitzuari lotutako prestazio ekonomikoa eskuratzeko, prestazio horri dagokion zerbitzua foru eskumenekoa denean, 9. artikuluan ezarritako baldintza orokorrez gain, artikulu honetan ezarritako baldintza berezi hauek bete beharko dira:\na) Eguneko arreta zerbitzuaren edo egoitza zerbitzuaren esleipen ebazpena izatea; ebazpen horretan titularrari jakinarazten zaio plaza esleitzeko itxaron zerrendan sartzen dela. Eguneko arreta zerbitzuari lotutako prestazio ekonomikoaren kasuan, gainera, derrigorrezkoa izango da hiru hilabetez egotea itxaron zerrendan.\nb) Egiaztatzea, dagokion kontratuaren bidez, gizarte zerbitzuen foru saretik kanpoko plaza bat duela Gipuzkoako Lurralde Historikoan mendekotasun egoeran dauden pertsonak zaintzeko baimena duen zentro batean. Salbuespeneko kasuetan, gizarte zerbitzuen arloko eskumena duen departamentuak onar ditzake aipaturiko lurralde horretatik kanpo dauden zentroetan plaza duten pertsonen eskaerak, betiere zentro horrek bere esparru geografikoan eskatzen den funtzionatzeko baimena badu; kasu horietan, prestazioaren iraupena gehienez ere 6 hilabetekoa izango da.\nMendekotasunaren arloko prestazio ekonomikoen titularrek betebehar hauek onartzen dituzte, prestazioa eskuratzearekin batera:\na) Prestazio ekonomikoaren zenbatekoa soilik erabili behar dute prestazio horrek duen xedea betetzeko.\nb) Mendekotasunaren arloko prestazio ekonomikoa eskuratu ondoren eta horren titular diren denbora guztian, prestazioa eskuratzeko baldintzak bete beharko dituzte.\nc) Eskatzen zaien informazioa eta dokumentazioa eman behar dute, mendekotasunaren arloko prestazio ekonomikoak kudeatzeko beharrezkoa den guztietan. Era berean, egoerari jarraipena egiteko, gizarte zerbitzuekin ezar daitezkeen elkarrizketetara aurkeztu beharko dira.\nd) Gipuzkoako Foru Aldundiari jakinarazi beharko dio edozein aldaketa izan bada, bai zuzenean bai dagokien udaleko gizarte zerbitzuen bidez, aldaketa izan den egunetik hilabeteko epean: bai prestazioa aldatzea, etetea edo amaitzea eragin dezakeen edozein aldaketa, bai etxebizitza, profesionala ez den zaintzailea, laguntzaile pertsonala edo zentroa aldatzea ere.\ne) Onuradunak NANa eskuratzen badu (14 urteko legezko adina bete duelako edo Espainiako nazionalitatea eskuratu duen atzerritarra delako), NAN hori aurkeztu beharko du, hilabeteko epean, bere udalerriko Gizarte Zerbitzuetan, espedientean sar dezaten. Betebehar bera egongo da, NAN hori eskuratzen duena hauetakoren bat denean: Familia inguruneko zaintzetarako zein profesionalak ez diren zaintzaileei laguntzeko prestazio ekonomikoaren arloko zaintzailea, Laguntza pertsonalerako prestazio ekonomikoaren esparruan kontrataturiko laguntzaile pertsonala edo familia unitateko kide bat. Era berean, dagokion dokumentazio berria aurkeztu beharko da, onuradunak, zaintzaileak, laguntzaile pertsonalak edo familia unitateko kideren batek egoitza baimena berritzen badu.\nf) Hala badagokio, bidegabe jasotako prestazioak edo bidegabeko zenbatekoak itzuli behar dira, foru dekretu honetako VI. Kapituluan ezarritakoaren arabera, bai bidegabe kobratu dena onuradunaren erruz izan denean bai Administrazioaren erruz izan denean.\ng) Familia inguruneko zaintzetarako prestazio ekonomikoaren eta Laguntza pertsonalerako prestazio ekonomikoaren kasuan, modu eraginkorrean erraztu behar dira gizarte zerbitzuetako profesionalek etxera egindako bisitak, bai hasierako bisitak bai jarraipenekoak. Bisita horien helburua izango da, hain zuzen ere, egiaztatzea arreta benetan ematen dela eta mendeko pertsonaren beharretara egokitzen dela.\nh) Familia inguruneko zaintzetarako prestazio ekonomikoaren kasuan, egiaztatu beharko da, prestazioa onartzen edo zaintzailez aldatzen den ebazpenaren egunetik hasi eta 6 hilabeteko epean, zaintzaileak beharrezkoa den oinarrizko prestakuntza duela mendekotasun egoeran dauden pertsonak zaintzeko, eta hori egiaztatzeko dagokion prestakuntza ziurtagiria aurkeztu beharko da. Prestakuntza hori Gipuzkoako Foru Aldundiko gizarte zerbitzuen arloko eskumena duen departamentuak emango du, eta foru dekretu honetako II. eranskinean ezarritako ezaugarriak eta edukiak izango ditu. Hala ere, ez da horrelako ziurtagiririk eskatuko zaintzaileak 75 urte edo gehiago dituen kasuetan.\nUlertzen da obligazio hori betetzen dela, baldin eta profesionalak ez diren zaintzaileek egiaztatzen badute, ezarritako epean, foru dekretu honetako 11.3. f) artikuluan laguntzaile pertsonalei eskatzen zaien prestakuntza.\nUlertu behar da h) hizki honetan ezarritakoak ez duela eragozten foru dekretu honetako bigarren xedapen iragankorrean aurreikusten dena.\ni) Zerbitzuari lotutako prestazio ekonomikoaren eta Laguntza pertsonalerako prestazio ekonomikoaren kasuan, urtero eginiko gastua arrazoitu behar da. Horretarako, urte bakoitzeko lehen hiruhilekoan, aurreko urtean eginiko benetako gastuaren justifikazioa aurkeztu beharko da, bai udaleko gizarte zerbitzuen bidez bai zuzenean Gipuzkoako Foru Aldundiko gizarte zerbitzuen arloko eskumena duen departamentuan.\nj) Mendekotasunaren arloko prestazio ekonomiko bakoitzaren xedeak eta helburuak eragiten dituen betebehar guztiak.\nEKONOMIKOEN ARAUBIDE EKONOMIKOA\n1. Mendekotasunaren arloko prestazio ekonomikoen gehieneko zenbatekoak mendekotasun graduen arabera zehaztuko dira, mendekotasuna aitortu den data edozein izanik ere, 2013ko abenduaren 27ko 1051/2013 Errege Dekretuak, Autonomiaren aldeko eta mendekotasunari arreta eskaintzeko sistemaren prestazioak arautzen dituenak, bigarren xedapen gehigarrian aurreikusitakoaren arabera. Mendekotasun graduak 2011ko otsailaren 11ko 174/2011 Errege Dekretuak, Mendekotasuna Baloratzeko Baremoa onartzen duenak, ezartzen ditu.\n2. Aurreko atalean aurreikusten diren gehieneko zenbatekoak Gipuzkoako Foru Aldundiko Diputatuen Kontseiluaren akordio bidez ezarriko dira, prestazio mota bakoitzarentzat.\n15. artikulua. Bakoitzaren diru laguntzaren zenbatekoa zehaztea.\n1. Mendekotasunaren arloko prestazio ekonomiko bakoitzaren zenbatekoa zehazteko, honakoa egingo da:\na) Aurreko artikuluan aipatzen den eta indarrean dagoen gehieneko zenbatekoari koefiziente murriztaile bat ezarriko zaio, kontuan izanik eskatzailearen gaitasun ekonomikoaren eta Lanbide arteko Gutxieneko Soldataren arteko proportzioa. Lehena foru dekretu honetako 19. artikuluan aurreikusitakoaren arabera kalkulatzen da; bigarrena, berriz, kalkulu horretarako kontuan hartzen den Pertsona Fisikoen Errentaren gaineko Zerga aitorpenaren urte berari dagokio. Horretarako, taula hau aplikatuko da:\nEskatzailearen gaitasun ekonomikoa\nPrestazio ekonomikoaren gehieneko zenbatekoaren portzentajea\nPorcentaje de la Cuantía Máxima de la Prestación Económica\nLGSren % 400 baino handiagoa / Superior al 400 % SMI\nLGSren % 300,01 eta % 400 artean / De 300,01 % al 400 % SMI\nLGSren % 250,01 eta % 300 artean / De 250,01 % al 300 % SMI\nLGSren % 250 edo txikiagoa / Inferior o igual al 250 % SMI\nb) Aurreko a) hizkian aurreikusitakoaren arabera ateratzen den zenbatekoari ezarriko zaizkio, hala badagozkio, foru dekretu honen 16. eta 17. artikuluetan hurrenez hurren arauturiko murrizketak eta kenkariak.\n2. Artikulu honen 1. atalean aurreikusirikoaren arabera zehazten den diru laguntzaren zenbatekoak ezingo du gainditu foru dekretu honen 18. artikuluan ezarririko gehieneko zenbatekoa.\n1. Aurreko artikuluaren 1 a) atalean aurreikusirikoaren arabera zehazten den mendekotasunaren arloko prestazio ekonomikoen zenbatekoari murrizketa hauek ezarriko zaizkio, prestazio horiek zerbitzu batekin bateratzen direnean:\na) Etxez etxeko laguntza zerbitzuarekin bateratzen direnean, prestazio ekonomikoaren zenbatekoa % 20 murriztuko da.\nb) Eguneko arreta zentro batekin edo arreta zentro okupazional batekin bateratzen direnean, prestazio ekonomikoaren zenbatekoa % 50 murriztuko da.\nc) Etxez etxeko laguntza zerbitzu batekin eta gainera eguneko arreta zentro batekin edo arreta zentro okupazional batekin bateratzen direnean, prestazio ekonomikoaren zenbatekoa % 60 murriztuko da.\n2. Familia inguruneko zaintzetarako prestazio ekonomikoa edo Laguntza pertsonalerako prestazio ekonomikoa bateratzen direnean Zerbitzuari lotutako prestazio ekonomikoarekin, eguneko arreta zentro batera edo arreta zentro okupazional batera sartzeko (foru dekretu honen 6.2. artikuluan aurreikusitakoaren arabera), prestazio haiei ezarriko zaie artikulu honen 1 b) edo 1 c) atalean ezarritako murrizketa, dagokionaren arabera.\n1. Aurreko artikuluetan aurreikusitakoaren arabera ateratzen den zenbatekoari kendu egingo zaizkie foru dekretu honek arautzen ez dituen eta antzeko izaera eta xedea duten prestazioei dagozkien zenbatekoak. Prestazio horiek gizarte babeseko araubide publikoetan ezarrita daude. Bereziki, foru dekretu honen 6.3 artikuluan aipaturiko mota horretako prestazioak eta laguntzak kenduko dira.\n2. Era berean, baldin eta onuraduna familia harreran eta arduraldi intentsiboan dagoen adin txikikoa bada, harrera familiak arduraldi intentsiboko harreragatik jasotzen duen laguntzaren zenbatekoa kenduko da, arduraldi intentsibokoa ez den familia harrerari dagokion laguntzaren zenbatekoa gainditzen duen neurrian.\n1. Laguntza pertsonalerako prestazio ekonomikoaren kasuan, haren zenbatekoak ezingo du inola ere gainditu kontrataturiko laguntzaren benetako kostua. Ondorio horiei begira, ulertzen da benetako kostua dela:\na) Laguntzaile pertsonalari ordaintzen zaizkion nominak, eta Gizarte Segurantzako kotizazioak;\nb) Ordaindu diren fakturak, zerbitzua merkataritza kontratu bidez ematen bada.\nLaguntza pertsonala bitarteko erakunde pribatu baten bidez kontratatzen bada, erakunde horrek zerbitzua bere bitartekoekin eman gabe, lan harremana mendekotasun egoeran dagoen pertsonaren eta laguntzaile pertsonalaren artekoa izango da soilik, eta, orduan, erakunde pribatuak jasotzen duen komisioa ez da kontuan hartuko benetan ematen den zerbitzuaren kostua kalkulatzeko garaian.\nLaguntza pertsonaleko zerbitzua laguntzaile pertsonal edo enpresa batek baino gehiagok ematen badute, benetako kostua kalkulatzeko laguntzaile edo enpresa guztien kostuak batu beharko dira. Era berean, 11.2 b) artikuluan aurreikusiriko kasuetan (ohiko laguntzaile pertsonala behin-behingoz ordezkatzea, oporretan edo laneko bajan dagoelako), kontuan izango da bai ohiko laguntzaile pertsonalari dagokion benetako kostua bai hura ordezkatzen duen laguntzaile pertsonalari edo enpresari dagokiona.\n2. Zerbitzuari lotutako prestazio ekonomikoaren kasuan, aurreko artikuluetan aurreikusitakoaren arabera zehazten den prestazio ekonomikoaren zenbatekoak ezingo du inola ere gainditu kontrataturiko plazaren benetako kostua; ondorio horiei begira, ulertzen da benetako kostua osatzen dutela zerbitzu horren truke ordaintzen diren fakturek.\n1. 15.1 artikuluak aipatzen duen gaitasun ekonomikoa kalkulatzeko, bizikidetza unitatearen gaitasun ekonomikoa unitate horretako kide kopuruarekin zatitu behar da. Ondorio horiei begira, kontuan izan behar da:\na) Adin nagusikoen kasuan, bizikidetza unitatea osatzen dute pertsona horiek beraiek eta:\n— Ezkontideak edo izatezko bikoteak, Euskal Autonomia Erkidegoan aplikagarria den 2003ko maiatzaren 7ko 2/2003 Legeak, Izatezko bikoteak arautzen dituenak, ezarritakoaren arabera;\n— Etxebizitzan bizi diren et a bertan erroldatuta dauden 30 urtetik beherako seme-alabek, beste familia unitate bateko kide diren kasuetan izan ezik;\n— Etxebizitzan bizi diren eta bertan erroldatuta dauden 30 urte edo gehiagoko seme-alabek, epaiketa bidez ezgaituta daudenean edo % 65 eko edo gehiagoko desgaitasuna aitortua dutenean, beste familia unitate bateko kide diren kasuetan izan ezik.\nHizki honetan aurreikusitakoaren ondorioetarako, ulertzen da bizikidetza dagoela ezkontideen edo izatezko bikoteen artean, baldin eta ez badago, hurrenez hurren, banantze epairik edo izatezko bikotearen desegite ziurtagiririk.\nb) Adin txikikoen kasuan, bizikidetza unitatea osatzen dute pertsona horiek beraiek eta:\n— Adin txikikoaren zaintza eta babespea duen gurasoak edo gurasoek, familia harrera egiten duen pertsonak, izatezko zaintzaileak edo tutoreak;\n— Etxebizitzan bizi diren eta bertan erroldatuta dauden 30 urtetik beherako anai-arrebek, beste familia unitate bateko kide diren kasuetan izan ezik;\n— Etxebizitzan bizi diren eta bertan erroldatuta dauden 30 urte edo gehiagoko anai-arrebek, epaiketa bidez ezgaituta daudenean edo % 65 eko edo gehiagoko desgaitasuna aitortua dutenean, beste familia unitate bateko kide diren kasuetan izan ezik.\n2. Bizikidetza unitatearen gaitasun ekonomikoa kalkulatzeko, kontuan hartuko dira bizikidetza unitateak Pertsona Fisikoen Errentaren gaineko Zergan (PFEZ) aitorturiko zerga oinarriak guztira; PFEZ hori azken ekitaldiari dagokiona izango da, ogasun eta finantza arloko eskumena duen departamentuko fitxategian dagoen aurkezpen egutegiaren arabera. Aurrekoaren ondorioetarako, PFEZren aitorpena aurkezten ez bada, irizpide hauek ezarriko dira:\na) Titularrak edo bizikidetza unitateko beste kideren batek PFEZren aitorpenik aurkeztu ez badu hori aurkeztetik salbuetsita dagoelako, ez da pertsona horri dagokion diru sarrerarik kontuan hartuko.\nb) Titularrak edo bizikidetza unitateko beste kideren batek aitorpenik aurkeztu ez badu, horretarako obligazioa eduki arren, kalkulatuko da titularraren gaitasun ekonomikoa Lanbide arteko Gutxieneko Soldataren % 400 baino handiagoa dela.\n1. Mendekotasunaren arloko prestazio ekonomikoen eskaerak urteko edozein unetan aurkeztu ahal izango dira.\n2. Mendekotasunaren arloko prestazio ekonomikoen eskaera aurkeztuko da mendeko pertsona erroldatuta dagoen udalerriko gizarte zerbitzuetan. Eskaera hori dagokion bezala sinatu behar du eskatzaileak, edo, hala badagokio, foru dekretu honetako 8.2 artikuluak aipatzen duen ordezkariak. Horretarako onartzen den eredu normalizatua bete beharko da. Eredu hori eskuragarri egongo da Gipuzkoako Foru Aldundiko egoitza elektronikoan eta lurralde historiko horretako udaleko gizarte zerbitzu guztietan.\n3. Eskaerarekin batera aurkeztu beharko da prestazio ekonomikoa eskuratzeko baldintza orokorrak eta bereziak betetzen direla egiaztatzen duen dokumentazioa; dokumentazio hori aurreko atalean aipaturiko eskaera eredu normalizatuan adieraziko da.\n21. artikulua. Espedientearen instrukzioa.\n1. Dagokien udaleko gizarte zerbitzuek egiaztatuko dute ea betetzen diren mendekotasunaren arloko prestazio ekonomikoaren titular izateko baldintzak, eta, egoki irizten badute, txostena egingo dute, prestazio hori mendeko pertsonaren beharrak betetzeko egokia den ala ez adieraziz.\nProzeduraren fase honetan, eta baita beste edozein fasetan ere, espedientea ebazteko beharrezkoa edo egokia izan daitekeen informazio eta dokumentu osagarri oro eska diezaiokete eskatzaileari udaleko gizarte zerbitzuak nahiz Gipuzkoako Foru Aldundiko gizarte zerbitzuen arloko eskumena duen departamentuak. Informazio eta dokumentu horiek 10 egun balioduneko epean aurkeztu beharko dira.\n2. Artikulu honetako 1. atalean aipaturiko egiaztapena egin ondoren, udaleko gizarte zerbitzuek bide telematiko bidez bidaliko dute espediente osoa Gipuzkoako Foru Aldundiko gizarte zerbitzuen arloko eskumena duen departamentura.\n3. Udaleko gizarte zerbitzuek bidaliriko espedientea aztertu ondoren, gizarte zerbitzuen arloko eskumena duen departamentuko zerbitzu teknikoek ebazpen proposamena duen irizpena emango dute, eta irizpen hori bidaliko zaio espedientea ebazteko eskumena duen zuzendari nagusiari.\n1. Zerbitzu teknikoen irizpena jaso ondoren, zuzendari nagusiak dagokion erabakia emango du, eskaturiko mendekotasunaren arloko prestazio ekonomikoa emanez edo ukatuz.\n2. Erabakia hartzeko gehieneko epea hiru hilabetekoa izango da, eskaera aurkeztu den unetik kontatzen hasita; ondorio horiei begira, ez da kontatuko eskatzaileari dagozkion arrazoiengatik espedientea geratuta egon den aldia. Ebazpena jakinarazi gabe gehiegizko epe hori igarotzeak interesduna legitimatzen du prestazio eskera administrazioaren isiltasunez ezetsia izan dela ulertzeko.\n3. Erabaki horren kontra dagozkion errekurtsoak aurkez daitezke, foru dekretu honen 39. artikuluan aurreikusitakoaren arabera.\n1. Mendekotasunaren arloko prestazio ekonomikoa eskatzen den egunean prestazioa eskuratzeko baldintza guztiak betetzen direla egiaztatzen bada, eskaera horren aurkezpen data ondorengo hileko lehenengo egunetik aurrera sortuko da prestazio ekonomiko berria.\n2. Prestazio ekonomikoa aurkeztu den egunean ezin badira egiaztatu prestazio hori eskuratzeko baldintza guztiak eta bakoitza, baldintza horiek bete direla egiaztatzen den egunaren ondorengo hileko lehenengo egunetik aurrera sortuko da prestazio hori.\n3. Mendekotasunaren arloko prestazio ekonomiko baten titularrak AMASeko beste bi prestazio ekonomikoetako bat eskatuko balu, prestazio hori izateko eskubidea duelako, eta, eskaera aurkeztuko balitz aurreko prestazioa jasotzeko baldintzaren bat ez bete eta ondorengo hilean, prestazioaren jarraipena bermatzeko helburuarekin, eskaera egin den hilabeteko lehenengo egunean sortuko da prestazio berria, betiere, prestazio berria eskuratzeko baldintzak hilabete horretako lehenengo egunetik betetzen badira.\n1. Mendekotasunaren arloko prestazio ekonomikoen ordainketa hilabete amaieran egingo da, urtean hamabi hilabetetan. Onuradunak bere titulartasuneko kontu bat eman behar du, hara egiteko bankuko transferentzia.\n2. Salbuespenez, titularra adin txikoa bada, Foru Aldundiak prestazioa pertsona hauei ordaintzea onar dezake: adin txikikoaren zaintza eta babespea duen gurasoari edo gurasoei, familia harrera egiten duen pertsonari, izatezko zaintzaileari edo tutoreari.\n1. Mendekotasunaren arloko prestazio ekonomikoen aitorpenak bere horretan iraungo du, baldintza hauek betetzen diren bitartean:\na) Prestazioa emateko arrazoiek dirauten bitartean.\nb) Prestazioa eskuratzeko eskatzen diren baldintzak betetzen diren bitartean.\nc) Prestazioa emateak eragiten dituen obligazioak betetzen diren bitartean.\nd) Foru dekretu honen 33. artikuluak arauturiko eskubidea amaitzeko arrazoiren bat gertatzen ez den bitartean.\n2. Egoitza zerbitzuari lotutako prestazio ekonomikoaren kasuan, eskubideari eusteko irizpide hauek ere bete beharko dira:\na) Prestazio ekonomikoa indarrean egongo da, titularra egoitza zerbitzuari lotutako itxaron zerrendan dagoen bitartean.\nb) Aurrekoa ezertan eragotzi gabe, jada egoitza zerbitzuari lotutako prestazio ekonomiko baten titularrak diren eta itxaron zerrendan baja ematen duten pertsonek (gizarte zerbitzuen foru sareko plaza bat ez onartzeagatik), jarrai dezakete prestazio ekonomiko horren titular izaten, betiere hura eskuratzeko gainerako baldintzak betetzen jarraitzen badute eta itxaron zerrendan beste pertsona batzuk badaude.\n1. Mendekotasunaren arloko prestazio ekonomikoak eskuratzeko prozeduraren edozein fasetan, eta erabakia eman baino lehen, eskatzaileak berariaz uko egin diezaioke eskariari.\nEra berean, foru dekretu honetan aurreikusitakoaren ondorioetarako, ulertzen da eskatzaileak prozedurari amaiera ematen diola eskariari berariaz uko egingo balio bezala, kasu hauetan: ez badu aurkezten, epe barruan, mendekotasunaren arloko prestazio ekonomikoa kudeatzeko eskatzen den dokumentazioa, edo administrazio espedientea bideratzea eragozten badu, prestazioa onartzeko erabakiaren data baino lehen.\n2. Mendekotasunaren arloko edozein prestazio ekonomikoren titularrak berariaz uko egin diezaioke jada eman den prestazioari.\n3. Artikulu honetan aurreikusten den berariazko uztea edo uko egitea idatziz egin beharko da, eta dagokien udaleko gizarte zerbitzuetan edo zuzenean Gipuzkoako Foru Aldundiko gizarte zerbitzuen arloko eskumena duen departamentuan aurkeztu.\n4. Behin uztea edo uko egitea gauzatu ondoren, eskaera artxibatu egingo da eta espedienteari amaiera emango zaio. Aurretik, horren inguruko erabakia emango du Gipuzkoako Foru Aldundiko gizarte zerbitzuen arloko eskumena duen departamentuan prestazio ekonomikoak kudeatzeko eskumena duen zuzendari nagusiak.\nMENDEKOTASUNAREN ARLOKO PRESTAZIO EKONOMIKOEN JARRAIPENA, BERRIKUSPENA, ALDAKETA,\nETENA ETA AMAIERA\n1. Gipuzkoako Foru Aldundiak udalen bitartez egingo ditu Familia inguruneko zaintzetarako prestazio ekonomikoaren eta Laguntza pertsonalerako prestazio ekonomikoaren titularrek jasotako zainketen kalitatearen aldian aldiko jarraipenak, betiere udalen ordezkaritzarekin nahikoa izango den finantzaketa aurretik adostuta. Jarraipen horren helburua izango da bermatzea denboran barrena arreta hori behar adinako intentsitatearekin eta kalitatearekin ematen dela, zaintzaileek beren eginkizuna baldintza egokietan betetzen dutela eta inguruneak eta testuinguruak behar adinako segurtasuna eskaintzen dutela.\n2. Foru dekretu honetan aurreikusitakoaren ondorioetarako, ulertzen da izaera teknikoa duen jarduera bat dela jarraipena. Jarraipenaren helburua izango da egiaztatzea arretak, bizikidetzak eta etxebizitzaren bizigarritasunak baldintza egokietan jarraitzen dutela; zaintzen kalitatea bermatzea, eta etorkizunean izan daitekeen arretarik eza prebenitzea.\nJarraipenaren esparruan, denborarekin mendekotasun egoeretan gertatzen diren aldaketak zehaztuko dira, eta informazioa, orientabidea eta aholkularitza eskainiko zaizkie mendekotasun egoeran dagoen pertsonari eta zaintzaileari. Disfuntzioak edo oreka falta antzemanez gero, prestazioaren inguruko planteamendu berri bat egingo da eta/edo laguntza osagarriak edo ordezkoak emateko aukerak aztertu.\nEra berean, jarraipena egiteko unean, arreta berezia jarriko da zaintzaileen eta mendekotasuna duten pertsonen artean eman daitezkeen indarkeria matxistako egoerak identifikatzeko.\n3. Jarraipenaren periodikotasuna pertsona edo familia erabiltzaileen egoerari eta bilakaerari egokituko zaie. Orokorrean, udaleko gizarte zerbitzuen jarraipenak bi alderdi hauek hartu beharko lituzke kontutan: bata, aldizkako bisita egitea mendeko pertsonaren etxera, eta, bestea, etxera egindako bi bisiten artean bi urte baino gehiago ez igarotzea.\nModu berezian, jarraipen bisita horren ordez elkarrizketa pertsonal bat egin daiteke gizarte zerbitzuen bulegoetan, edo telefono bidezko elkarrizketa bat, mendeko pertsona hori Etxeko Laguntza zerbitzuaren, Eguneko Zentroaren edo Zentro Okupazionalaren erabiltzailea denean.\n4. Familia inguruneko zaintzetarako prestazio ekonomikoaren eta Laguntza pertsonalerako prestazio ekonomikoaren onuradunei edo eskatzaile berriei jakinarazi behar zaie prestazio ekonomikoa jasotzeak jarraipen eta laguntzaren arloko funtzio hau onartzea dakarrela, foru dekretu honen 10.1 c), 11.2 d) eta 13 g) artikuluetan aurreikusitakoaren arabera.\n5. Jarraipeneko jarduera bakoitza onuradunaren espedientean erregistratu beharko da, eta haren emaitzarekin egoeraren egokitasuna baloratuko da: handia, ertaina edo txikia.\n1. Mendekotasunaren arloko prestazio ekonomikoak ofizioz berrikusi ahal izango dira edozein unetan.\n2. Era berean, onuradunak eskatuta ere berrikusi ahal izango dira, betiere prestazioa emateko baldintzetan aldaketaren bat gertatzen bada edo zenbatekoa zehazteari eragin diezaiokeen aldaketaren bat gertatzen bada.\n3. 1. eta 2. ataletan aipatzen diren berrikusketetan, mendekotasunaren arloko prestazio ekonomikoen titularrei eska dakieke aurkez dezatela dagokien baldintzak eta obligazioak betetzen jarraitzen dutela egiaztatzen duen dokumentazioa.\n4. Prestazio ekonomikoak berrikusteak prestazio horien zenbatekoa aldatzea, prestazioak etetea edo amaitzea ekar dezake, artikulu honetan aurreikusten denaren arabera.\n5. Artikulu honetako 1. eta 2. ataletan ezarritakoa gorabehera, eta 29.4 artikuluan aurreikusitakoa ezertan eragotzi gabe, gaitasun ekonomikoaren berrikuspena urte bakoitzeko urtarrilean egin daiteke soilik, eta horrek ondorioak izango ditu urte natural osoan.\n1. Prestazio ekonomikoen zenbatekoa aldatu egin daiteke, baldin eta, aurreko artikuluak arautzen duen berrikusketaren esparruan, hauetakoren bat gertatu dela ikusten bada:\na) Mendekotasun gradua aldatzea;\nb) Titularraren gaitasun ekonomikoa aldatzea, eta aldaketa horrek prestazioaren zenbatekoan eragitea;\nc) Egoeran aldaketak gertatzea, eta aldaketa horien ondorioz murrizketak ezartzea zerbitzuak aldi berean erabiltzeagatik, edo ondorioak izatea jada ezartzen diren murrizketa horietan;\nd) Ezar daitezkeen kenkariak aldatzea, antzeko izaera eta helburuak dituzten beste prestazio batzuk jasotzeagatik;\ne) Zerbitzuaren benetako kostua aldatzea, Laguntza pertsonalerako prestazio ekonomikoaren eta Zerbitzuari lotutako prestazio ekonomikoaren kasuan.\n2. Prestazioaren zenbatekoa aldatzeak ondorioak izango ditu, aldaketa hori eragin duen arrazoia gertatu eta ondorengo hileko lehenengo egunetik aurrera. Aurrekoa gorabehera, onuradunak ez balu jakinarazi aldaketa eragin duen arrazoia foru dekretu honetako 13.d) artikuluak ezartzen duen hilabeteko epean eta, gainera, aldaketa eragin duen arrazoi horrek prestazioaren zenbatekoa igoko balu, kasu honetan, jakinarazpena izan eta ondorengo hileko lehenengo egunetik izango dira ondorioak.\n3. Aurrekoa ezertan eragotzi gabe, titularraren mendekotasuna baloratzerakoan aldaketaren bat gertatzen bada, bai ofiziozko berrikusketa batean bai pertsonak berak eskatutakoan, eta aldaketa horrek prestazioaren zenbatekoari eragiten badio, prestazioaren aldaketa sortuko da:\na) Zenbatekoa igotzen denean, mendekotasuna baloratzeko eskaera dataren edo ofiziozko berrikusketa dataren ondorengo hileko lehenengo egunetik aurrera;\nb) Zenbatekoa murrizten bada, mendekotasuna berriro baloratzeko ebazpen egunaren ondorengo hileko lehenengo egunetik aurrera.\n4. Prestazio ekonomikoaren hasierako eskaerari buruzko erabakiaren ondorioz edo urtarrilean eginiko prestazio ekonomikoaren berrikusketaren ondorioz Lanbide arteko Gutxieneko Soldataren % 400 baino handiagoa den gaitasun ekonomikoa esleitzen bada, onuradunak edo haren bizikidetza unitateko kideren batek ez duelako aurkeztu PFEZren aitorpena, hori egiteko obligazioa eduki arren, eta, aitorpena geroago aurkezturik, bertan aitortu diren etekinek prestazioaren zenbatekoaren aldaketa ekarriko balute, zenbatekoaren aldaketa hori aitorpena aurkeztearen komunikazio egunaren ondorengo hileko lehenengo egunetik aurrera sortuko da.\nPrestazio ekonomikoetarako eskubidea aldi baterako eteteko arrazoiak hauek izan daitezke:\na) Aldi baterako zerbitzuetara sartzea, egoitza zentroetan edo edozein motatako zentro sozio-sanitario edo ospitaleetan, egonaldia bi hilabetetik (jarraian edo ez jarraian) gorakoa denean, urte naturalaren barnean.\nb) Prestazioa aitortzeko eskatzen diren baldintzetakoren bat galtzea behin-behingoz.\nc) Prestazio ekonomikoa ematearekin batera hartu diren obligazioetakoren bat ez betetzea behin-behingoz.\nd) Prozedura zigortzaile baten esparruan eskubidea behin-behingoz eteteko erabakia, 2006ko abenduaren 14ko 39/2006 Mendekotasun Legearen 45.4 artikulua edo 2008ko abenduaren 5eko Gizarte Zerbitzuen 12/2008 Legearen 93.5 artikulua ezarriz.\n1. Aldi baterako etenaren ondorioz, mendekotasunaren arloko prestazio ekonomikoa jasotzeko eskubidea galtzen da etenak dirauen bitartean; ondorio horiek, etena eragin duen arrazoia gertatu eta ondorengo hileko lehenengo egunetik gertatzen dira.\n2. Orokorrean, etena amaitu egingo da interesdunak egiaztatzen duenean baldintza edo obligazioa betetzen duela (hura behin-behingoz ez betetzeak eragin baitzuen eten hori), eta horrek ondorioak izango ditu egiaztapena aurkeztu eta ondorengo hileko lehenengo egunetik aurrera.\nAurrekoa ezertan eragotzi gabe, etenaren arrazoia denean epe barruan ez aurkeztea benetako gastuaren justifikazioa, zerbitzuari lotutako prestazio ekonomikoaren eta laguntza pertsonalerako prestazio ekonomikoaren kasuan; edo epe barruan ez jakinaraztea profesionala ez den zaintzailearen aldaketa, familia inguruneko zaintzetarako prestazio ekonomikoaren kasuan; laguntzaile pertsonalaren aldaketa, laguntza pertsonalerako prestazio ekonomikoaren kasuan edo zentro aldaketa, zerbitzuari lotutako prestazio ekonomikoaren kasuan, etenaldia amaitzeak ondorioak izango ditu, hurrenez hurren, gastua justifikatu edo aldaketa jakinarazten den hileko lehenengo egunetik.\n3. Aldi baterako etena ezingo da izan sei hilabete baino luzeagoa, eta behin epe hori igaro ondoren automatikoki amaituko da eskubidea.\n1. Eskubidea berrikusteko, aldatzeko edo amaitzeko prozedura hasi ondoren, mendekotasunaren arloko prestazio ekonomikoaren ordainketa kautelaz etetea erabaki dezake, behin-behineko neurri gisa, eskumena duen organoak, baldin eta prestazio ekonomikoa aitortzeko edo mantentzeko eskatzen diren baldintzetakoren bat desagertu egin dela adierazten duten seinaleak antzeman badira. Kasu horietan, organo horrek erabaki beharko du prestazio ekonomiko horrek aurrera jarraitu behar duen, edo aldatu, eten edo amaitu egin behar den, kautelazko etena erabakitzen denetik hiru hilabeteko epean. Era berean, bidezkoa dena ebatziko du etenaldian kobratzeko eskubideari buruz.\n2. Ordainketa kautelaz eten dela jakinaraziko zaio interesdunari, eta honakoa ohartaraziko zaio: kautelazko etena erabaki eta hilabeteko epean ez badu egiaztatzen mendekotasunaren arloko prestazio ekonomikoari eusteko legezko baldintzak betetzen dituela, prestazio hori automatikoki amaituko dela, eta, hala badagokio, bidegabe jasotako zenbatekoak itzultzeko prozedurari emango zaiola hasiera.\nMendekotasunaren arloko prestazio ekonomikoak jasotzeko eskubidea amaitzeko arrazoiak dira:\na) Titularraren heriotza.\nb) Berariaz uko egitea.\nc) Mendekotasunaren arloko prestazio ekonomikoarekin bateraezina den zerbitzu edo prestazio ekonomikoren bat jasotzeko eskubidea aitortzea.\nd) Mendekotasunaren arloko prestazio ekonomikoa aitortzeko eskatzen diren baldintza orokor edo berezietakoren bat galtzea, ezertan eragotzi gabe foru dekretu honek 25.2.b) artikuluan Zerbitzuari lotutako prestazio ekonomikoaren inguruan ezarritakoa.\ne) Mendekotasunaren arloko prestazio ekonomikoa ematearekin batera hartu diren obligazioak ez betetzea.\nf) Zerbitzuari lotutako prestazio ekonomikoaren iraupen epea igarotzea, hari dagokion zentroa Gipuzkoako Lurralde Historikotik kanpo dagoenean.\ng) Titularraren egoitza Gipuzkoako Lurralde Historikotik kanpo lekualdatzea.\nh) Etenaldia segidako sei hilabete baino gehiago luzatzea.\n1. Eskubidea amaitzearen ondorioz, mendekotasunaren arloko prestazio ekonomikoaren ordainketa amaitu egiten da.\n2. Amaitzeak ondorioak izango ditu, amaitze hori eragin duen arrazoia gertatu eta ondorengo hileko lehenengo egunetik aurrera.\n1. Eskubidea eteteko edo amaitzeko aurreko artikuluetan aurreikusiriko arrazoiren bat gertatzen bada, Gipuzkoako Foru Aldundiko gizarte zerbitzuen arloko eskumena duen departamentuan prestazio ekonomikoak kudeatzeko eskumena duen zuzendaritza nagusiak ebazpen arrazoitua hartu beharko du, eta ebazpen hori titularrari jakinarazi.\n2. Eskubidea eten edo amaitzeko ebazpenaren kontra dagozkion errekurtsoak jarri ahal izango dira, foru dekretu honen 39. artikuluan aurreikusitakoaren arabera.\nBIDEGABE JASOTAKO PRESTAZIOAK ITZULTZEA\n1. Eskubidea berrikusi, aldatu, eten edo amaitzeko prozeduraren esparruan, edo beste edozein egoera dela-eta, egiaztatuko balitz mendekotasunaren arloko prestazioren bat bidegabe jaso dela edo bidegabeko zenbatekoan jaso dela, titularrak itzuli egin beharko luke.\nDirua itzultzeko betebehar hori izango da, bai bidegabe jasotako zenbateko horien erruduna onuraduna denean bai Administrazioa denean, 2007ko martxoaren 27ko 4/2007 Foru Arauak, Gipuzkoako Lurralde Historikoko Finantza eta Aurrekontu Araubideari buruzkoak, 74. artikuluan araututakoaren arabera.\n2. Aurrekoaren ondorioetarako, benetako kostuak justifikatzeko obligazioa betetzen ez bada (Laguntza pertsonalerako prestazio ekonomikoaren kasuan laguntza pertsonalaren benetako kostua, eta Zerbitzuari lotutako prestazio ekonomikoaren kasuan zentroaren benetako kostua), justifikatu gabeko aldian jaso diren zenbatekoak bidegabe jasotako zenbatekotzat hartuko dira, eta horiek itzultzeko obligazioa egongo da.\n3. Era berean, dirua itzultzeko betebeharra egongo da baldin eta titularrak, kontuan hartu ondoren antzeko izaera eta xedea duten prestazioen atzerapenen ordainketa, foru dekretu honen 6.3. artikuluak aipatzen dituenena, bidegabe edo bidegabeko zenbatekoan jaso bazuen mendekotasunaren arloko prestazio ekonomikoren bat.\n4. Administrazioak bidegabeko kobrantzak erreklamatzeko duen eskubidea lau urtetan preskribatuko da, eta epe hori kontatzen hasten da eskubidea gauzatu ahal izan zen egunaren biharamunetik.\n1. Aurreko artikuluan aurreikusiriko edozein kasutan, Gipuzkoako Foru Aldundiko gizarte zerbitzuen arloko eskumena duen departamentuan prestazio ekonomikoak kudeatzeko eskumena duen zuzendaritza nagusiak dirua itzultzeko prozedurari hasiera emango dio.\n2. Behin prozedura hasita, zuzendaritza nagusi horrek prozedura hasi dela jakinaraziko dio titularrari; era berean, prozeduraren arrazoiak eta izan ditzakeen ondorio ekonomikoak ere jakinaraziko dizkio. Interesatuek egoki iritzitako alegazioak egin ahal izango dituzte, jakinarazpenetik hamabost egun naturaleko epean.\n3. Behin alegazioak jaso ondoren edo alegaziorik egin gabe epea amaitzen denean, zuzendari nagusiak dagokion ebazpena eman eta jakinaraziko du sei hilabeteko epean, mendekotasunaren arloko prestazio ekonomikoa bidegabe edo bidegabeko zenbatekoan jaso ote den erabakitzeko. Ebazpen hori arrazoitua izango da.\n4. Prestazioa bidegabe edo bidegabeko zenbatekoan jaso dela irizten bada, aurreko paragrafoan aurreikusitako erabakian adieraziko da dagozkion kopuruak itzuli behar direla, eta bertan ezarriko da, era berean, interesatuak duen epea betebehar hori gauzatzeko. Gainera, jakinaraziko zaio ordainketa zatika egitea eska dezakeela.\n5. Ordaintzen ez badu, eta betearazpen prozedura hasi aurretik, zuzendaritza nagusiak ofizioz jardun dezake, indarrean diren mendekotasunaren arloko prestazio ekonomikoetatik hilero deskontuak edo konpentsazioak eginez: kontzeptu hori dela-eta, prestazio ekonomikoaren zenbatekoaren % 50 era arte atxiki dezake, bidegabe jasotako zenbatekoa osorik itzultzeko behar den adinako denboran.\n6. Dirua itzultzea ezartzen duen erabakiaren kontra dagozkion errekurtsoak jarri ahal izango dira, foru dekretu honen 39. artikuluan aurreikusitakoaren arabera.\nDirua itzultzeko prozeduraren barnean, aurreko artikuluan erabakia emateko aurreikusten den epea amaitu eta berariazko erabakirik eman eta jakinarazi ez bada, prozedura iraungi egingo da eta hori adierazten duen erabakiak jarduerak artxibatzeko aginduko du. Prozedura geratzearen arrazoia interesatuari egotz badakioke, erabakia hartu eta jakinarazteko epearen kontaketa eten egingo da.\n1. Foru dekretu honetan araututako edozein prozeduraren esparruan, Gipuzkoako Foru Aldundiko gizarte zerbitzuen arloko eskumena duen departamentuak emaniko ebazpenen kontra (administrazio bidea agortzen ez badute) gora jotzeko errekurtsoa jarri ahal izango da departamentuko foru diputatuaren aurrean, aurkaratutako ebazpena jakinarazten den egunaren biharamunetik kontatzen hasita hilabeteko epean.\n2. Administrazio bidea agortuta, ebazpen irmoen kontra dagokion administrazioarekiko auzi errekurtsoa jar daiteke, administrazio bideari amaiera ematen dion egintza jakinarazi edo argitaratu eta hurrengo egunetik bi hilabeteko epean, 1998ko uztailaren 13ko Legeak, Administrazioarekiko auzien jurisdikzioa arautzen duenak, aurreikusitakoaren arabera.\nLaguntza pertsonaleko zerbitzuak ematen dituzten erakundeek izena eman behar dute Gizarte Zerbitzuen Foru Erregistroan, 2008ko abenduaren 5eko 12/2008 Legeak, Gizarte Zerbitzuenak, 51.1 b) artikuluan aurreikusitakoaren arabera, haren 53. artikuluarekin lotuta. Izen-emate hori bete beharreko baldintza izango da, Laguntza pertsonalerako prestazio ekonomikoaren esparruan zerbitzuak emateko.\nBeraien borondatez, profesionalak ez diren zaintzaileek 2007ko maiatzaren 11ko 615/2007 Errege Dekretuak, Mendekotasun egoeran dauden pertsonen zaintzaileen Gizarte Segurantza arautzen duenak, ezartzen duen hitzarmen berezia sina dezakete, 2015eko urriaren 30eko 8/2015 Errege Lege Dekretuak onartutako Gizarte Segurantzaren Lege Orokorraren testu bateginaren hamalaugarren xedapen gehigarrian aurreikusitakoaren arabera. Horrela, hitzarmena sinatzen duen zaintzailearen kontura izango dira soilik kotizazioak.\nGipuzkoako Foru Aldundiak mendekotasun egoeran dauden pertsonen bizi kalitatearekin eta arretarekin loturiko alderdi guztien berrikuntza eta ikerketa sustatuko ditu, eta horretarako ebaluazioak egingo ditu, aldian-aldian, foru dekretu honen xede diren prestazio ekonomikoen norainokoa aztertzeko, Gipuzkoako Lurralde Historikoko udaleko gizarte zerbitzuekin lankidetzan.\nLehena. Laguntzaile pertsonalen lanbide kualifikazioa.\n1. Laguntzaile pertsonalen lanbide kualifikazioa (foru dekretu honen 11.3 f) artikuluan arautua), eskatuko da foru dekretu honen ondorioetarako datatik, eta, edonola ere, hurrengo bi puntuetan aipatutako salbuespenezko edo behin behineko gaikuntzako prozedurak amaitzean, edo data hori baino lehen hasitako lan esperientzia egiaztatzeko prozedurak edo lanbide ziurtagiriak nahiz lanbide hezkuntzako tituluak eskuratzeko prestakuntza programak amaitzen direnean, eta ondorengo deialdietakoak eta betiere 2022ko abenduaren 31 arte. Horretarako, oinarrian hartuko da 2017ko urriaren 19ko Akordioa, Gizarte Zerbitzuen eta Autonomiaren aldeko eta Mendekotasunari Arreta eskaintzeko Sistemaren Lurralde Kontseiluaren 2008ko azaroaren 27ko akordioa aldatzen duena.\n2. Lehenengo puntuan esandakoa gorabehera, kualifikazio hori ez zaie eskatuko laguntzaile pertsonal izateko «salbuespenezko gaikuntza» egiaztatzen dutenei, Eusko Jaurlaritzak edo dagokion autonomia erkidegoak eginiko ziurtagiriaren bidez. Horretarako, 2017ko abenduaren 31 arte, laguntzaile pertsonalaren lanbide kategorian gutxienez 3 urteko esperientzia egiaztatu beharko dute, azken 12 urteetan gutxienez 2.000 ordu lan eginak izanik, edo, gutxieneko esperientzia hori ez dutenek, epe horretan lan egin izana eta egiaztatu nahi diren konpetentziekin loturiko 300 orduko prestakuntza izatea.\n3. Era berean, kualifikazio hori ez zaie eskatuko laguntzaile pertsonal izateko «behin-behineko gaikuntza» egiaztatzen dutenei, Eusko Jaurlaritzak edo dagokion autonomia erkidegoak eginiko ziurtagiriaren bidez. Horretarako, 2017ko abenduaren 31 baino lehen laguntzaile pertsonal moduan lana egin dutenek, baino aurreko puntuan aipatutako gutxienezko 3 urteko esperientzia edo 300 orduko prestakuntza egiaztatu ezin dutelarik, konpromisoa hartu beharko dute, erantzukizunpeko adierazpenaren bidez, Estatuan edo Autonomia Erkidegoan deitzen diren lan esperientzia ebaluatu eta egiaztatzeko prozesuetan parte hartuko dutela, edo dagokion lanbide ziurtagiriari loturiko edo lanbide heziketako tituluei loturiko prestakuntza egingo dutela, 2022ko abenduaren 31 bitarte.\nMendeko pertsonak zaintzen dituzten zaintzaile ez profesionalen kasuan, foru dekretu honen ondorioetarako datan zaintza horiek ematen ari badira Familia inguruneko zaintzetarako prestazio ekonomikoaren esparruan, foru dekretu honen 13 h) artikuluan ezarritako prestakuntza beharra ez da eskatuko, harik eta gizarte zerbitzuen arloko eskumena duen departamentuak berariaz hori eskatzen dien arte. Eskaera hori egiten den unetik, sei hilabeteko epea egongo da obligazio hori betetzeko.\n1. Foru dekretu honen ondorioetarako datan mendeko pertsonak zaintzen dituzten zaintzaile ez profesionalek (mendeko pertsona hori jada Familia inguruneko zaintzetarako prestazio ekonomiko baten titular denean) ez badituzte betetzen foru dekretu honen 10. artikuluko 2 a) eta 2 e) ataletan aurreikusiriko baldintza berriak, adinaren eta gaitasunaren ingurukoak, titularrek urtebeteko epea izango dute foru dekretuaren ondorioetarako datatik, nahiz zaintzailea aldatzeko nahiz beste prestazio ekonomiko edo zerbitzu bat eskatzeko.\n2. Aurreko atalean ezarritako epea amaitzen denean, Gipuzkoako Foru Aldundiak amaiera emango dio Familia inguruneko zaintzetarako prestazio ekonomikorako eskubideari, araudi berrira egokitzen ez direnen kasuan.\nBehin mendekotasunaren arloko prestazio ekonomikoei dagozkien gehieneko zenbatekoak ezarri ondoren, foru dekretu honen 14. artikuluak arauturikoaren arabera, Gipuzkoako Foru Aldundiko gizarte zerbitzuen arloko eskumena duen departamentuak ofizioz kalkulatuko ditu berriro foru dekretu honen ondorioetarako datan zeuden prestazio ekonomikoen zenbatekoak, araudi berrira egokitzeko. Zenbatekoak berriro kalkulatzeak ekar ditzakeen aldaketak foru dekretu honen ondorioetarako datan gauzatuko dira.\nIndargabetuta geratzen dira foru dekretu honetan ezarritakoaren kontrakoa dioten xedapenak, maila berekoak edo beheragokoak direnean, bereziki, 2018ko urtarrilaren 1etik, 2009ko uztailaren 21eko 25/2009 Foru Dekretua, 2006ko abenduaren 14ko 39/2006 Legeak, Autonomia pertsonala sustatzeari eta mendekotasun egoeran dauden pertsonak zaintzeari buruzkoak, ezarritako prestazio ekonomikoak arautzen dituena.\n2015eko ekainaren 2ko 15/2015 Foru Dekretuak, Gipuzkoako Lurralde Historikoan mendekotasuna dutenentzako arreta zentroen erabiltzaileen ekarpen ekonomikoari buruzkoak, 22. artikuluaren 1. atala aldatu da, c) hizkia gehitu da, era honetan:\n«c) Baldin eta, gizarte zerbitzuen foru sareko egoitza plaza bat eskuratzeko itxaronaldian, eskatzaileak egoitza plaza pribatu eta hitzartu gabea erabili badu eta horretarako Zerbitzuari lotutako prestazio ekonomikoaren onuradun izan bada, zerbitzu horretan izan duen egonaldia kontuan izango da, foru sareko plaza batean sartzerakoan, haren ekarpen ekonomikoa zehazteari begira: gehieneko ekarpena ordaindu beharreko egun kopuruari, zeina 1. atal honetako a) hizkiaren arabera kalkulatuko baita, kenduko zaio egoitza zerbitzu pribatu eta ez hitzartuan igarotako egun kopurua, prestazio ekonomiko horren barruan egiaztatuta dagoena.»\n1. Foru dekretu honetan berariaz aurreikusten ez den guztirako, ordezko gisa hauek izango dira aplikagarri: 2006ko abenduaren 14ko 39/2006 Legeak, Autonomia pertsonala sustatzeari eta mendekotasun egoeran dauden pertsonak zaintzeari buruzkoak, ezartzen dituen xedapenak eta 2008ko abenduaren 5eko 12/2008 Legea, Gizarte Zerbitzuena.\n2. Izaera orokorrarekin, 2015eko urriaren 1eko 39/2015 Legeak, Administrazio Publikoen Administrazio Prozedura Erkideari buruzkoak, aurreikusten dituenak izango dira aplikagarri ordezko gisa.\n3. Foru dekretu honetan berariazko arauak aipatzen direnean (Europakoak, Estatukoak, Autonomiakoak edo Foralak), ulertu behar da arautzen dituzten gaien inguruan une bakoitzean indarrean dagoen araudiari buruzkoak direla.\nGizarte zerbitzuen arloko eskumena duen departamentuko titularrari ahalmena ematen zaio beharrezkoak diren xedapen eta egintza guztiak eman ditzala, foru dekretu hau ezarri eta garatzeko.\nForu dekretu hau Gipuzkoako Aldizkari Ofizialean argitaratu eta hurrengo egunean jarriko da indarrean, eta ondorioak izango ditu 2018ko urtarrilaren 1etik aurrera.\nMaite Peña López. (8643)\nZAINTZAILEEN OINARRIZKO PRESTAKUNTZA FAMILIA INGURUNEKO\nZAINTZETARAKO PRESTAZIO EKONOMIKOAREN ESPARRUAN.\nXEDEAK, EZAUGARRIAK ETA EDUKIAK\n1. Prestakuntzaren xedeak:\n— Zaintzaileei oinarrizko ezagupen batzuk ematea, mendeko pertsonen zaintza soziosanitarioak hobetzeko.\n— Zaintzaileek prozedura eta estrategia egokienak erabil ditzaten bultzatzea, hain zuzen ere, prozedura eta estrategia horiei esker mendeko pertsonaren autonomia eta ingurunearekin dituen harremanak mantendu eta hobetzeko.\n— Informazioa eskaintzea laguntza produktuei buruz, hain zuzen ere, produktu horiei esker mendeko pertsonak bere burua hobeto zainduko du eta bizimodu autonomoa erraztuko da.\n— Beren burua zaintzeko estrategiak eta gaitasunak eskaintzea zaintzaileei.\n— Baliabide soziosanitario egokienei buruzko informazioa eta orientabidea eskaintzea, hain zuzen ere, mendeko pertsonen zaintzak, arreta eta bizimodu autonomoa bermatzeko.\n2. Prestakuntzaren ezaugarriak:\n— Prestakuntzaren gutxieneko iraupena 16 ordukoa izango da, egunean gehienez ere 2 ordu.\n— Ikastaroaren ziurtagiria eskuratzeko ez da izango beharrezkoa azterketa bat egitea; nahikoa izango da egun guztietan bertaratu eta interesa agertzea.\n— Prestakuntza hau euskaraz nahiz gaztelaniaz egin ahal izango da.\n3. Prestakuntzaren edukiak:\n1. Zaintzailearen garapen pertsonala.\n— Zaintzaile ez profesionalaren eginkizuna. Mendeko pertsona bat zaintzeak familian eta norberarengan duen eragina.\n— Mendeko pertsonarekiko eta gizarte ingurunearekiko harremanak.\n— Mendeko pertsonaren autonomia sustatzea.\n— Komunikazio gaitasunak: pertsona artekoa, sentimenduak adieraztea, asertibotasuna, enpatia eta entzute aktiboa, zaintzaileari eta inguruneari dagokionez.\n— Familian zaintzak banatzearen garrantzia.\n— Zaintzailearen aisialdia eta denbora librea.\n2. Osasun eta higiene neurriak zaintzailearentzat.\n— Etxeko arriskuak prebenitzea.\n— Lesioak prebenitzea, bizkarrezurraren higienea.\n— Zaintzailearen estresa eta gainkarga prebenitzea.\n— Nork bere burua zaintzeko trebetasunak eta estrategiak.\n3. Zaintzarako gaitasunak eta trebetasunak.\n— Oinarrizko zaintzak, pertsonaren ezaugarrien arabera aldatzen direnak.\n— Mendeko pertsonaren higiene eta garbiketaren arloko zaintzak.\n— Eguneroko bizitzako jarduerak.\n— Mugitzea, mendekotasun graduaren arabera. Ibiltzea eta lekualdatzeak.\n— Jarreraz aldatzea.\n— Etxebizitzako gelak zaindu eta antolatzea, eta haien arreta. Egokitzapena eta diseinua.\n— Mendeko pertsonaren ingurunea garbitzea, gelak eta tresnak.\n— Mendeko pertsonaren janaria: elikadura eta elikagaien higienea eta prestakuntza.\n— Mugitzeko eta eguneroko bizitzan laguntza produktuak erabiltzea: garabiak, ohe artikulatuak, garbitasunerako tresnak, etab.\n4. Osasun arloko zaintzak.\n— Larruazalaren osotasuna zaintzea: ultzerak eta eskarak prebenitu eta tratatzea.\n— Botikak ematea, zundak eta kolostomiak zaintzea.\n— Osasun larrialdietako jarduera. Lehen laguntza.\n5. Zaintza psikosoziala.\n— Mendeko pertsonaren ezaugarriak eta behar psikologikoak.\n— Mendeko pertsonaren jarrera arazoei eta krisi egoerei aurre egiteko teknikak, prozedurak eta estrategiak.\n— Funtzio kognitiboak mantendu eta haietan trebatzea eguneroko egoeretan:\nMemoria, arreta, espazioan orientatzea, denbora orientazioa eta orientazio pertsonala, arrazoiketa.\nEsku hartzeko estrategiak egitea.\n— Mendeko pertsonaren erabaki askea eta ahalik eta autonomiarik handiena errazteko teknikak.\n— Gizarte harremana sustatzeko teknikak. Laguntzeko eta gizarte harremanerako ekintzak. Esku hartzeko estrategiak.\n— Mendeko pertsonaren aisialdia eta denbora librea.\n6. Zaintzak egoera berezietan.\n— Arretaren inguruan kontuan izan beharreko alderdirik garrantzitsuenak, tipologia desberdinen arabera: dementzia, desgaitasun fisikoa, adimen desgaitasuna edo larria den gaixotasun fisikoa edo buruko gaixotasuna.\n7. Gizarte baliabideak, laguntza produktuak eta ingurunea egokitzea.\n— Gizarte eta osasun sareari buruzko informazioa, bai esparru publikokoa bai pribatukoa.\n— Laguntza produktuak eta laguntzak etxebizitza edo ibilgailua egokitzeko; horiei esker, mendeko pertsonen zaintzak hobetu daitezke eta haien autonomia sustatu.\n8. Arreta ematen zaien pertsonen gaitasun pertsonalei buruzko alderdi legalak eta etikoak.\n— Beren burua zaindu ezin duten mendeko pertsonak babesteko eta ordezkatzeko legeak: ordezkaritza, egitatezko zaintza, ezgaitzea eta tutoretza.\n— Aurretiazko borondateak, bai osasun arloan bai arlo sozialean.


Promesa - Elkar hizkuntzak\nEtiketak: irakurgai Irakurgai mailakatuak irakurmendi irakurmendi 23\nPromesa: Pedro etsita zegoen, itxaropenik gabe. Umetxo jaioberri bat zuen, baina batere dirurik ez, eta lanik ere ez. Nola sinetsiko zuen, bada, atsotxo beltzak egindako promesa? -Mutiko hau hazten denean, ospetsua izango da -esan zion atsotxoak-. Izan guraso ona beronentzat. Egunen batean seme ona izango da zuretzat.


Frantziako eskuin muturreko buruak epaiketa jasan dezake bere ohar arrazistengatik - EBko kazetaria\nEskuin muturreko buruzagi frantziarrak epaiketari aurre egin diezaioke bere aipamen arrazistengatik\nUztaila 2, 2013\nMarine Le Pen Frantziako eskuin muturreko buruak orain arraza kriminalak salatu ditzake arraza gorrotoa bultzatzea leporatuta, Estrasburgoko europarlamentariek erabateko botoa eman baitzuten bere immunitate parlamentarioa kentzeko.\nFrantziako Fronte Nazionaleko alderdiko buruak bere immunitatea galdu zuen eta horrek Le Pen andreak alderdiaren agerraldian izandako hitzaldiarekin loturiko kasua jorratzen ari ziren Frantziako agintariek egindako ikerketatik babestu zuen. Jarraitzaileei zuzendutako hitzaldian, kalean otoitz egiten zuten musulmanak Frantziako okupazio naziekin alderatu zituen.\nIpar-mendebaldeko kontserbadoreak eta Sajjad Karim Europako Parlamenturako hautatutako lehen britainiar musulmanak Le Penek immunitatea galtzeko bozkatu zuen. Esan zuen:\n«Marine Le Pen da, eta beti izango da, bat egin beharrean zatitzea baino bilatzen ez duen politikari polarizatzailea. Etsigarria da EBren bere immunitatearen atzean ezkutatzen saiatzea EBren aurkako eta immigrazioaren aurkako sentimenduak defendatzen dituenean ".\nSajjad Karim, gai juridikoen batzordean Le Pen-en immunitate-entzunaldian parte hartu zuen legezko kontserbadoreen bozeramaileak honakoa esan zuen:\n"Frantzian nazien okupazioa kalean otoitz egiten duten musulmanen konparazio gisa ikaragarria, iraina eta oso kezkagarria da hainbeste mailatan. Bere oharrek bakearen, ulermenaren eta errespetuaren ehun soziala osatzen saiatzearen guztiz kontrakoa egiten dute".\nJean-Marie Le Pen, alderdiaren sortzailea eta Marine Le Penen aita ere eztabaida iturri da, arrazakeriaren eta antisemitismoaren hainbat kondena baititu.\nOraingo ikerketa Marine Le Penek Frantziako hauteskundeetan presidentetzarako hautagai izan zenean 10eko abenduaren 2010ean egindako adierazpenetatik dator. Esan zuen:\n"Bigarren Mundu Gerrari buruz asko hitz egin nahi dutenentzat, okupazioaz bada, orduan ere hitz egin genezake (otoitz musulmanak kalean)", esan zuen. "Baliteke tankerik edo soldadurik ez egotea, baina hala ere okupazioa da".\nEuropar Batasuneko bulegoak akatsak izan dira\nEU: Kroazia 28th kideetako bihurtzen


Inork ez daki zehatz-mehatz non eta nola sortu zen mazapana. Baliteke Ekialdean sortu izatea eta arabiarren bidez iritsi izana Iberiar penintsulara VIII. mendetik XV.enera bitartean. Baliteke Toledoko komentu bateko monjek asmatu izatea XIII. mendean, ogiaren ordezko, labore faltak eraginda. Beste hipotesi batek dio Malk-Zafan noble musulmanak asmatu zuela, Al-Mamun Toledoko erregearen alabari oparitzeko. Dokumentu argigarririk %zean, hainbat kondaira sortu dira mazapanaren inguruan, eta horietako askok, Hiri Inperiala eta Toledoko probintzia dut% kokaleku.\nAlmendra eta azukrea, bietatik berdin\nToledoko mazapanak errezeta erraza eta zaila du aldi berean, ongi nahasi behar baitira azukrea eta almendrak (zurituak eta ehoak), eta eztia edo glukosa mndoren. Osagai horiekin sortzen den orea hartu, eta granitozko arrabol batzuetatik pasarazten da, findu dadin, harik eta behar `en testura lortzen duen artg.!Behin hori eginda, hoztera uzten da pasta, 24 orduz egonean, gero hobeki lantzeko eta ez itsastako.\nMoldean sartu, labean egin eta barrua bete\nOndoren, tefloizko molde batzuetan sartzen da; diseinu askotarikoak izaten dituzte, eta horiek ematen diote forma berezi hori. Labean sartu-atera bat egin, eta orduan0hartzen du kanela kolore liluragarria. Azkenik, almibar geruza fin batekin estali, eta prest geratzen da ontzietan sartu eta jateko. Produktu batek egoki beteko baditu Toledoko Mazatana izendapenaren arauak (geografia-Adierazpen babestqa dauka), probintzia horretan ekoizteaz gain, % 30etik gora eduki behar du mazapana. Osagai askorekin bete daiteke barrutik mazapana (arrautza gorringoa, zirikilotea, marmelada, gaztaina-krema, glas azukrea, i.txaurrak, pinazia…), eta ugaritasun horretan, gustuguztiak edo gehienAk asetzeko moduan izaten da.\nArrain irristakor `at, mazapan bihurtua\nAingira itxura ematen diete mazapan batzuei; kutxa zirkular batean bilduta etorri ohi dira, eta pazidntzia eta irudimen haldia behar izaten da )rudiak-eta egiteko, eta esku trebea oso. Emaipza ikusgarria da, Toledoko ezpatak eta damaskinatUak bezainbeste. Badira ezkatadunak %ta gabeak, gorringoz edo zirikilotez beteak, glasa errealarekin apainduak, goxoki bolatxoekin eta fruta azukreztatuarekin.


Metaphysical painting (new) by mfresnillo 865 views\nBarrokoa by mfresnillo 5991 views\nEspresionismoa (berria) by mfresnillo 530 views\nFauvismoa by mfresnillo 1767 views\nFigurative Avant-Garde after 1945 by mfresnillo 1912 views\nNeoplastizismoko errepasoa. Mondrian.\n2. Hasierak

Abangoardiako mugimendu hau Theo van Doesburg-k fundatu zuen Herbeheretan

Mugimendu piktoriko eta eskultorikoa zen, eta arkitekturako adibide gutxi batzuk izan zituen ere.

Mugimenduko oinarria forma eta kolore puruaz zerbait ekoiztea zen, errealismoa eta artistaren sentimenduak baztertuak utziz.

\n3. Ezaugarriak

Neoplastizismoak arteko oinarrizko elementuak errebisatu zituen:

kolorea,

forma,

maila,

eta lerroa.

Artistek gehienetan lerroak erabiltzen zituzten, horizontalak edo bertikalak, beltza, zuria eta lehen mailako koloreekin konbinatuz.

\n4. Amaiera

Neoplastizismoa 1919an bukatu zen van Doesburg `Abstraction-Creation´ mugimendu berria sortu zuenean.

Neoplastizismoak eragin handia izan zuen Bauhaus eta Nazioarteko Estiloan.

Mugimendu honetako artistarik garrantzitsuena Piet Mondrian da.

\n5. Oinarriak

Neoplastizismoko oinarriak honako hauek dira: · Kolorea lehen mailako kolorekoa izan behar du: gorria, urdina eta horia edota ez koloreak, beltza, zuria eta grisa. · Azalerak oinplano angeluzuzenak edo prismak izango dira. · Oreka estetikoa lortu behar da eta horretarako oposizioa erabiltzen dute.

\n6. Oinarriak

·Konposaketako elementuak lerro zuzena edota angeluzuzen zonaldeak dira. · Simetria ez dute gustuko.

· Oreka eta erritmoa azpimarratzen dira proportzioa eta kokapeneko harremanekin.

\n7. Mondrian

Mondrian hasieran pintore figuratiboa zen baina 1911n Kubistak ezagutu zituen Parisen eta honek bere arteko ideia aldatu zuen.

Horren ondoren lehen mailako balioen poesia eta ikuspegiko egituraren teoria garatu zuen: lerroa, oinplanoa, kolorea.

Londonera eta New York-era joan zen eta bertan bere estiloa aldatu zuen animazio bisualarekin bere espazio piktorikoan.

\n8. Mondrian

Mondrianen iritziz Kubismoa arrazionala da baina ez da nahikoa ez doalako azken ondorioetaraino.

Bere ustez ezin da ezer ezagutu hau sentitu gabe baina gauzen benetako esentzia ezagutzeko burutazio sakona horri buruz egin behar da.

Kontuan izanik pertsonen pentsaera berdina dela, pentsatzeko prozedura ideia komun batzuetan hasi beharko litzateke, hau da, hainbat elementuetan lerroa, oinplanoa eta oinarrizko kolorea bezala.

\n9. Mondrian

Bere obra guztiak 1920 eta 1940 artean antzekoak dira:

forma koordinatuen sare bat neurri desberdineko laukiaz

eta oinarrizko koloreak ditu, batzuen domeinuaz:

zuria (argia) eta

ia beti presente dagoen beltza (argiaren falta).

\n10. Mondrian

Obra bakoitzak pertzepzio desberdin batearekiko dependentzia dauka (eta ondorioz, sentsibilitatea eta hunkigarritasuna).

Errealitateko edozein esperientziak, independenteki zer desberdina den, kontzienteko egitura erakusteko balioa izango du.

\n11. Mondrian

Bere pintura urbanismo perfektu batean sar daiteke: hiriak gizartearentzat bizitza espazioa izan nahi du eta honen akzioak arrazionalak, etikoak edo estetikoak izan behar dute.

Bere lanak eragin handia izan zuen arkitekturan, ez bakarrik forma arkitektonikoetan, baina baita espazio funtzionaletan ere, oinplanoean eta definitu eta banatzen duen edozein gauzetan, eta proiektuan bertan.

\n12. Mondrian

Arrazoi hauek guztietatik bere lana hotza bezala ager daiteke.

Mondrian izan zen, Cezanne-ren ondoren, artista garrantzitsuena, zibiko eta kontzienteena arte modernoan.


Foruko Udala - FORUKO 2019KO EGUTEGIA URDAIBAI DANTZA TALDEARI DEDIKATUTA DAGO BERE 50.URTEURRENA DALA TA\nFORUKO 2019KO EGUTEGIA URDAIBAI DANTZA TALDEARI DEDIKATUTA DAGO BERE 50.URTEURRENA DALA TA\nForuko Udalak herriko 2019rako egutegia aurkeztu dau eta argazkietan Urdaibai Dantza Taldeko 50. Urteurrenari lotutako irudiak agertzen dira bertan. Talde honek 2019an 50 urte beteko dauz eta horregatik herriko egutegia herriko talde honi dedikatuta egongo da. Forutarrek aste honetan jasoko dabe 2019ko egutegia etxeetan.\n“Datorren urtea Urdaibai Dantza Taldeari dedikatu gura deutsagu, herriko dantza taldea dalako eta 50 urte beteko dauzelako geure folklorea geure nortasuna bilakatzearen alde eginez. Urte guzti hauetan geure ondare kulturala berreskuratzeko lan handia egin dau taldeak. 2019ko egutegian talde honen ibilbidea gogoratuko dogu, lehengo eta gaurko dantzariak, herriko jai handietan egiten daben lana, ezinbestekoa. Eskerrik asko talde!”, nabarmendu dau Foruko Alkatesak, Jane Eyre Urkietak.\nForuko herritarrek aste honetan jasoko dabe etxeetan Foruko Udalak argitaratzen dauen 2019ko egutegia. Urtero gai jakin bat aukeratzen da eta aurton herriko dantza taldeko 50.urteurrena izango da. Egutegian Urdaibai Dantza Taldeko ibilbidea gogoratzeko argazkiak egongo dira. Datorren urtean Urdaibai Dantza Taldeak hile bakoitzean ekintza bat egiteko asmoa dauko urteurrena ospatzeko.